Инфоурок › Другое › Конспекты › Урок по башкирскому языку на тему "Наречие"(7 класс)\nМаҡсат: Р.Шәкүрҙең шиғырының йөкмәткеһен үҙләштереү; шиғырҙың идея-тематик асыу; рәүеш темаһын үҙләштереү.\nҺаумыһығыҙ, балалар. Хәйерле көн. Таныш булайыҡ мин Янбаева Э.И.. бер-беребеҙгә ҡарап йылмайышабыҙ. Уңыштар теләйбеҙ.\nВидео ҡарап темаға сығыу.\nХәҙер видеотаҫма ҡарайбыҙ. Ихтибар менән ҡарайбыҙ, бәлки дәрестең темаһын үҙегеҙ әйтә алырһығыҙ. Нимәләр күрҙегеҙ? Ниндәй хис тойғолар тыуҙырҙы? Һаҡсылыр тураһында әңгәмә. Һалдатҡа ниндәй сифаттар хас.\n-\tНисек уйлайһығыҙ бөгөн дәрестә нимә тураһында һөйләшәсәкбеҙ?\n«Интеллектуаль ҡаршылыҡ”ситуацияһын тыуҙырыу.\n-\tБеҙ танышасаҡ шиғыр М. Ғафуриҙың «Гөлдәр баҡсаһында” тип атала. Дәфтәрҙәргә яҙыу. (число, тема )\n-\tАвтор шиғырын ни өсөн «Гөлдәр баҡсаһында” тип атаған икән? Дәрес аҙағында үҙ фекерҙәрегеҙҙе әйтергә әҙерләнегеҙ. Бәлки икенсе төрлө исем бирергә лә мөмкиндер? Килешмәүселәрҙә барҙыр бәлки?\nМаҡсатты хәл итеү.\nТексты уҡыр алдынан һүҙлек һүҙҙәре өҫтөндә эш. Дөрөҫ уҡыу, мәғәнәһен аңлатыу.\nУҡытыусының уҡыуы, уҡыусылырҙың башҡорт телендә генә уҡыу.\nБирелгән һүҙҙәр буйынса фараз итеп ҡарайыҡ. Нимә тураһында һүҙ бара икән? Мөмкин һүҙбәйләнештәр менән генә әйтергә.\n-\tӘйҙәгеҙ, шиғырға күҙ һалайыҡ, мин уҡыйым ә һеҙ иғтибар менән тыңлағыҙ. Уҡытыусы тарафынан тасуири уҡыла.\nУҡыусылар, нимә тураһында һүҙ бара? Ниндәй тойғолар тыуҙыра?\nТексты аңлауҙарын, һорауҙар ярҙамында тикшереү.\nСылбырлы уҡыу. Уҡыусыларҙың уҡыуы.\nШулай итеп Р.Шәкүрҙең был шиғыры нимә тураһында? К ем үҙен ҡыҙыҡһ ындырған һорауға яуап таба алманы, үҙ һорауҙарығыҙҙы бер-берегеҙгә биреп ҡарағыҙ.\nШиғырҙа ниндәй образдар бирелгән?\nӘҫәрҙең төҙөлөшө. Жанры.\nҺалдатҡа ниндәй сифаттар хас булырға тейеш? ( илһөйәр, намыҫлы, батыр, тоғро)\nБыл әҫәрҙә ниндәй осор тураһында һүҙ бара?\n-Ни өсөн шиғыр “Һаҡта тора илдең улдары” тип атала?\n-Шиғырҙы нисә өлөшкә бүлеп була?\n“Һаҡта тора илдең улдары” шиғырын яҙып, автор нимә тип әйтергә теләгән?\nШиғырҙа Тыуған ил образы нисек һүрәтләнгән?\nҺаҡсылырының төп маҡсаты нимәлә?\nКүҙҙәрегеҙҙе йомоғоҙ. Хәҙер үҙегеҙҙе тәбиғәт ҡосағында тип хис итегеҙ. Матур аҡлан, зәңгәр күктән ҡояш йылмая, төрлө-төрлө сәскәләр күҙҙең яуын ала, уларға оҡшаған күбәләктәр сәскәнән сәскәгә ҡуна... Яҡында ғына ҡоштар һайрай, сылтыр-сылтыр шишмә йырлай. Һеҙгә рәхәт, бөтә тәнегеҙ ял итә...\nӘ хәҙер ипләп кенә күҙҙәрегеҙҙе асығыҙ, кирелеп алабыҙ, уң яҡтағы күршебеҙгә йылмаябыҙ һәм дәресебеҙҙе итәбеҙ\nНомер материала: ДВ-438993


Спорт // Шашкалар\n"Донъяны тетрәткән" ун көн\nИюнь айында Өфөлә шашка буйынса донъя ярыштары үтте. Өфө ҡыҙы Тамара Танһыҡҡужина Киевтан килгән Дарья Ткаченконан 12 төп һәм дүрт "тиҙ уйнау" партияларының барыһында ла отолоп, 0:3 иҫәбенә еңелде. Бер кем дә, моғайын, бындай "драматургия" көтмәгәндер. Ләкин бынан артыҡ драма яһау кәрәкмәҫ, ә хаталарҙы ентекле тикшереү менән Тамара үҙе һәм уның тренерҙар штабы шөғөлләнһен әйҙә.\nТамара Танһыҡҡужинаның тренерҙарының береһе Алексей Чижов:\n- Был матчтың һөҙөмтәһе менән, әлбиттә, ҡәнәғәт түгелмен. Ткаченко беҙ көткәнсә, беҙ әҙерләнгәнсә уйнаны. Бөтәһе лә Тамараның үҙенә бәйле ине, ул позиция уйыны менән шатландырҙы, әммә тактик айырмаларҙа йомшағыраҡ булып сыҡты.\n- Миңә бик йыш осрамаған төрлө варианттарҙы һынап ҡарау, көслө ярышташ менән уйнау мөмкинлеге бирелде, был бик ҡыҙыҡлы һәм файҙалы булды. Әлбиттә, беҙ төрлө идеялар, пландар, матчҡа варианттар әҙерләнек. Ләкин миңә университетта уҡыу, әле мин шөғөлләнгән ғилми эш тә булышлыҡ иткәндер, тип уйлайым. Тәғәйен шашка планында түгел, ә ғалимдар мөхите - интеллектуаль хеҙмәт йәшәү ысулы булып торған фән докторҙары һәм кандидаттары, профессорҙар - шулай уҡ күнектерә, интеллектуаль эшмәкәрлек ҡиммәте тураһында ҡараш формалаштыра, етди эшкә көйләй.\nХәҙер кадеттарға киләйек. Рәсәйҙә тәүге тапҡыр ошондай масштабтағы беренселек үткәрелде. Уны ҡабул итеү Өфөгә эләгеүе бик ҡыуаныслы, әлбиттә. Рәсәйҙән, Украинанан, Ҡаҙағстандан, Үзбәкстандан, Латвиянан, Польшанан, Франциянан, Бразилиянан, Монголиянан һәм Голландиянан 20 спортсы ун көн буйына шашка уйнап кинәнде. Әйтергә кәрәк, көнкүреш планында улар бер ниндәй ҙә уңайһыҙлыҡ кисермәне - бағыусыларҙың "тырышлығы" күренеп тора.\nТурнир өлөшөнә килгәндә, беренсе тур башынан алып өс лидер - өфөлө Айнур Шәйбәков, яҡут Николай Никаноров (икеһе лә - Рәсәй) һәм голланд Рул Боомстра - көслө булыуҙарын күрһәтте. Йә береһе, йә икенсеһе алға сыҡты, йә өсөһө лә турнир таблицаһының иң үренән урын алды.\nБына башҡорт көйәрмәндәрен шатландырып, Шәйбәков алға сыҡты - туғыҙынсы йомғаҡлау туры алдынан 2005 йылда Украинаның Днепродзержинск ҡалаһында донъя еңеүсеһе тәмен татыған йәш шашкасыбыҙ Коля менән Рулдан бер мәрәйгә өҫтөнлөк алды (12 мәрәйгә ҡаршы 13).\nБомстра яҡташы Ван дер Брукты ҡаралар менән уйнап еңә, Никаноров монгол Билег Баасандава менән проблемаһыҙ ғына уйнай. Ә Шәйбәков турнир барышында Бомстранан ғына еңелгән бразилиялы Аллан Силва менән уйнай. Рәсәй-Бразилия матчы ике яҡтың да еңмәүе менән тамамлана. Өсәүһе лә - Айнур, Рул һәм Николай 14-әр мәрәй йыя, һәм өҫтәмә күрһәткестәрҙе ҡушып иҫәпләйҙәр. Ғәжәпкә ҡаршы, улар ҙа тигеҙ килеп сыға. Судьялар, бер аҙ баш ватҡас, блицҡа - был егеттәр тиҙ уйында ярышһын, тип хәл итә.\nБында яҡут Никаноров оҫталығын күрһәтә - был мәлдә ул психологик яҡтан көслөрәк булып сыға. Уйын залында ауыр көрһөнөү ишетелә: Николай - беренсе, Рул - икенсе, ә Шәйбәков - өсөнсө генә. Батшабикә Тамараға кеүек, Айнурға ла тыуған йорт стеналары ярҙам итмәнеме? Юҡ, тренерҙар "регламентта блиц үткәреү тураһында яҙылмаған" тип, протест белдерҙе. Ҡыҙыҡ, турнир башланғанға тиклем "был варианттың мөмкин булмауы" тураһында һөйләшеп килешеп булмаған микән ни?\nКлассик өлөштән һуң тиҙ уйнау блицы буйынса рәсми турнир үткәрелә. Унда Шәйбәков еңә, икенсе Никаноров була, ә "бронза"ны әлеге бразилиялы Силва тартып ала.\nБына барыһы ла тамамланды. Бөтәһе лә ике турнирҙың ябылыуын көтә. Башҡортостандың физик культура, спорт һәм туризм буйынса министры Владимир Самородов һәм кадет беренселегенең баш судьяһы Монголиянан Чимендорж Бат-Эрдене әфәнде Дарьяның муйынына миҙал элә, сәскәләр һәм Кубок тапшыра. Ни өсөндөр бер ниндәй тантаналылыҡ тойолмай. Тамара үҙенең көмөш миҙалын ала - бында ла артыҡ шатлыҡ күҙәтелмәй.\nҺәм бына ул - сиселеш. Бат-Эрдене тағы ла сәхнәлә, уның һүҙҙәре аяҙ күктә күк күкрәгәндәй яңғырай: "Беҙ протест алдыҡ. Уны ҡараныҡ. Өсәүһенә лә "алтын" тапшырырға ҡарар иттек. Зал геү итеп ҡалды. Барыһы ла бәхетле (айырыуса протест белдереүселәр). Турнир талсымы булып торған Бөрйән бал ҡортон шатлыҡлы хәбәр килтергән Бөйөк Монголға бүләк итәләр.\nБеҙҙең спорт министрының йомғаҡлау телмәренән резюмеһы түбәндәгенән ғибәрәт: Дарья хаҡлы рәүештә "алтын" яуланы. Тамараның "көмөшө" - юғары пробалы металл өсөн көрәшеү стимулы. Кадеттарҙың алтын триумвираты - ул көйөнөү өсөн сәбәп түгел, ә бөтә өс йондоҙҙоң: рәсәйҙәрҙең һәм голландтың юғары кимәле дәлиле. Беҙгә Атлантика аша үҙ аллы, тренерһыҙ осоп килгән һәм бында барыһына ла ныҡышмалы характерын күрһәткән бразилиялы ла афарин егет. Донъя беренселеге барған был ун көн буйына аралашыу унда ҡатнашыусылар йөрәгендә онотолмаҫлыҡ тәьҫораттар ҡалдырасаҡ...


Хәйбуллалар Ырымбур райондары менән хеҙмәттәшлек итә // Йәмғиәт | новости башинформ.рф\nХәйбуллалар Ырымбур райондары менән хеҙмәттәшлек итә\n10:09, 13 апреля 2012 Йәмғиәт\nХәйбулла районы делегацияһы Ырымбур өлкәһе Гай районының Нововоронежск ауылында булды.\nХәйбулла районы Ырымбур өлкәһенең башҡорттар күпләп йәшәгән Гай һәм Ҡыуандыҡ райондары менән күп йылдар дауамында хеҙмәттәшлек итә. Күрше өлкә уҡытыусылары өсөн семинарҙар үткәреү һәм райондың ижади коллективтарының концерттарын ойоштороу ҙа матур йолаға әйләнгән. Был юлы Гай районына Хәйбулла районы башҡорттары ҡоролтайының активистары килде. Улар Нововоронежск ауылы халҡы менән осрашты, уларға Хәйбулла районы халҡы менән йыйылған башҡорт телендәге китаптарҙы бүләк итте. Ауыл халҡы өсөн башҡорт телендәге китаптар, башҡорт йырҙары яҙҙырылған дискылар һәм башҡа полиграфия продукцияһы күргәҙмә-йәрминкәһе ойошторолдо.\nЫрымбурҙар Хәйбулла районының бай концерт программаһы әҙерләгән үҙешмәкәр артистарын да йылы ҡаршыланы. Бындай осрашыуҙар йыл дауамында Ырымбурҙың башҡа ауылдарында ла үтәсәк.


ТӘБИҒӘТТӘН КӨС-ДӘРТ АЛЫП\n26 Июнь 2019, 18:51\nФәйзулла Солтанов исемендәге мәктәптең 7-се класс уҡыусыларың йәйге ялы бик күңелле башланып китте. Улар уҡытыусылары һәм ата-әсәләр менән берлектә “Мораҙым тарлауығы”нда рәхәтләнеп ял итеп ҡайтты.\nИҫәнғолдағы Фәйзулла Солтанов исемендәге мәктәптең 7-се класс уҡыусыларың йәйге ялы бик күңелле башланып китте. Улар уҡытыусылары Розалия Дамир ҡыҙы Назарова һәм ата-әсәләр менән берлектә “Мораҙым тарлауығы”нда рәхәтләнеп ял итеп ҡайтты.\n“Мораҙым тарлауығы” – тәбиғи парк, республикала иң хозур урындарҙың береһе һанала. Тәбиғәт комплекстарын һаҡлау, ял һәм туризмды үҫтереү маҡсатында ойошторолған. Унда ял итеү өсөн бөтә Рәсәйҙән туристар килә. Күгәрсен районы Мораҙым ауылы эргәһендә урынлашҡан был ҙур ҡаялы тәрән үҙәнлек, сәйәхәт хаҡында уҡыусылар үҙҙәре ниндәй фекерҙә икән?\nВенера: Мораҙымға барып ингәс тә, матур ҡунаҡ өйҙәр иғтибарҙы йәлеп итте. Йылға буйында палаткалар йәйелеп киткән.\nЭльвина: Йәй башланып ҡына торһа ла, кеше күп. Нуриман, Өфө, Ҡыйғы, Баймаҡ райондарынан да беҙҙең кеүек уҡыусылар күп килгән ине.\nИслам: Палаткаларҙы ҡороп, самауыр ҡайнатып, тәмләп сәй эсеп, Яңы Мораҙым мәмерйәһенә йүнәлдек. Итек, фонарь, каска алып, хәүфһеҙлек ҡағиҙәләре менән танышып, мәмерйәгә төшөп киттек.\nИльназ: Мәләүездән килгән Урал исемле экскурсовод ағай ер аҫты донъяһы менән таныштырҙы. Был турала һөйләү генә етмәй, ә барып күреү кәрәк.\nИҙел: Мәмерйә эсенә баҫҡыс буйлап төштөк. Бау буйлап йөрөргә лә, һыу кисергә лә тура килде. Мораҙым бабай менән һаулыҡ һорашып, шифалы шишмәһенең һыуын тәмләп, концерт залы, теләк теләү залынан үттек. Шыршы менән Ҡыш бабай һынын хәтерләткән майҙанды ла күрҙек. Мәмерйә түшәмдәрендә эзбиз ташбармаҡтар, сталагмиттар, стеналарҙа төрлө рәүештәге һындар күп. Бегемот, дракон арҡаһын хәтерләткәндәре лә иҫ китмәле.\nӘлфир: Мәмерйә эсендә ҡараңғы һәм һыуыҡ. Ер аҫты батшалығына тиңләр урын. Барлыҡ залдарҙы ла һоҡланып ҡараным. Боронғо дәүерҙең һулышын тойоу хатта тәнде земерләтте. Барлығы 46 мәмерйә барлығын белдек.\nДанил: Башҡортостан тәбиғәтенең күп төрлө байлығын күреп, беҙҙең яҡта борон-борон ваҡытта йәшәгән кешеләрҙең мәмерйәнең таш стеналарындағы һүрәттәр, һындарҙы үҙ күҙҙәребеҙ менән күреп, башҡорт халыҡ ижадында һаҡланып ҡалған легендалар һәм риүәйәттәр менән таныштыҡ.\nАлмас: Мәмерйәнән сыҡҡас та иҫтәлеккә фотоларға төшөп, көн дауамында саф һауа һулап, тәбиғәт матурлығы менән һоҡланып, һыу инеп, балыҡ тотоп, уха бешереп, әсәйҙәр әҙерләгән тәмлекәстәр менән сәй эсеп, рәхәтләнеп ял иттек.\nРозалия Дамир ҡыҙы: Ә төштән һуң инде Күгәрсен мәмерйәһенә (“Голубиный грот”) юл тоттоҡ. Беҙ урынлашҡан ерҙән яҡын ғына күренһә лә, был мәмерйә ҡәҙимге генә алыҫ булып сыҡты. Дүрт кисеү үткәс, тауға үрмәләнек. Уҡыусылыр ҙа, ата-әсәләр ҙә һынатманы: барыһы ла кемуҙарҙан ярышып, текә мәмерйәгә менеп еткәнде һиҙмәй ҙә ҡалдыҡ. Был урындың матурлығын һүҙ менән генә әйтеп аңлатыу мөмкин түгел. Тирә-яҡтағы ғорур ҡаялы тауҙары ла, бормалы-бормалы йылға ла ус төбөндәгеләй күренә. Тәбиғәттең матурлығын үҙ күҙҙәрең менән күреү ҙур ҡыуаныс.\nшулай етенселәр, походҡа барып, дуҫлыҡтарын нығытып, киләһе йылда\nБашҡортостаныбыҙҙың тағы ла бер матур тәбиғәт ҡосағын – Ғәҙәлша шарлауығын, йә\nиһә Шүлгәнташҡа барырға план ҡороп ҡайтты.


Уның, уны эҙләп - эҙләп ирҙәрҙе ир - партнер баҙарында таныштыҡ иғлан Singles\nБер ир — егеттәр эҙләп-эҙләп, уның өсөн берҙәм баҙарҙа уны баҙарында таныштыҡ. гейне, ул партнерлыҡ мөнәсәбәттәре оҙайлы һәм яңы урын эҙләй. Була алмай еңел ҡыҙыҡ гей танышыу, уны нисек эҙләп, Уның араһында бәйләнештәр — партнерҙар араһында гей тибындағы бында күберәк. Гомосексуаль танышыу өсөн бушлай танышырға мөмкин танышыу өсөн ябай рекламировать араһында хеҙмәттәшлек гомосексуалист гей. Унан ул баҙарҙа контакттар эҙләү, Уны табыу өсөн идеаль тормош иптәше. Гейне, дөрөҫөрәге, эротика, ҡотосорғос, триллерҙар гомосексуаль һуң түгел, ә оҙайлы сроклы партнерлыҡ һуң, эҙләп, беләһегеҙме, зинһар, уны белмәгән, уны эҙләү бүлеге эротическое. Әлбиттә, ҡәтғи тороуын һәм конфиденциаль шәхси танышыу бөтөнләй беленмәй.\nЭлек бер ҡарашты күрһәтә: уның, уның иң классик һәм юғары категория уның преследовать уны эҙләп эҙләп таныштырҙы. Гомосексуаль эмансипация һәм интернет менән ярата, бигерәк тә никах һәм биржаһы Single, гейне кисерә-берләшмәләре үҫешенә ҙур. Яҡынса дүрттән Германияла булып тора. бер кешенең барлыҡ партнерҙар эҙләй. Яҡынса бының өсөн интернет файҙаланыла. Иң ябай һәм һөҙөмтәле ысул практична Переключение бәйләнешен сағылдыра. Әммә ул саҡта уның эҙләүҙә тип иғлан бәйләнештә булыуы темаһы иғтибар таныштырҙы. Беренсенән, һин үҙенә һорау бирергә тейеш, тип теләйем уларҙы эҙләү һәм улар эшләй. Шуға ярашлы, уларҙың фотолары һәм шул уҡ ваҡытта һеҙ үҙегеҙ ҙә аныҡ выровнять тейешлеген һыҙыҡ өҫтөнә алды. Уның тамуҡ күрһәтеп, һеҙ ирҙәр йәки ҡатын-ҡыҙ тибындағы була. Әммә иғтибар, шәхес үҙен күрһәтеп контактҡа фото тоҡанырға тейеш, тейеш түгел, ә шулай уҡ хурлыҡлы өсөнсө заты күренмәй. Әлбиттә, уларҙың шәхси ҡарашы бар, улар азатлығы бөтә, әммә һеҙ тейеш, һеҙ ҡасан таныштығыҙ, уның тураһында хөрмәтһеҙ партнерҙар эҙләү порталдары, уны эҙләү иғлан хәҙерге ҡушыла, косить күрһәтә. Хәлгә тыныс ҡарау мөмкинлеге бирә. үҙенең ғәҙәттәге, әммә күҙәтеп, йәғни Фон нейтрально эшләй. Һеҙ фотола урынын табырға бик подходящий өсөн, исегездә тотоғоз, һеҙ тейеш, тип иғлан итеү маҡсаты тора шул, тормошҡа реаль мәғлүмәттәр потенциаль партнер. Һеҙ үҙегеҙҙең яҡшы яҡтан күрһәтергә тейеш, шуға күрә һеҙҙең менән, әммә ҡулланыла: һеҙгә вәғәҙә ялғандан башҡа фото менән эшләй. Әлбиттә, һеҙ шулай уҡ аласыз булырға, тип ышанам кешеләре һүрәттәре, уларҙың һеҙгә анкета яҙыла, ысынбарлыҡта ла улар менән тап килә. Һатып алыусы ҡыҫҡа веб-камералар видео чат баҙарында мөмкинлек бирә. Бында фотоһүрәттәр һәм портреттар буйынса советының етәкселәре һәм ентекле. Беҙ килгән түбәндәге мәсьәләләр: хаҡтар күпме һәм ниндәй телисез икән-се һеҙҙең шәхси мәғлүмәт бирҙе. Һеҙ иғлан Яҙып башы менән уларҙы һаҡлау, шулай уҡ кеше һәм контакт инеп булһа ла смотря үҙҙәренең сталкер тип нежелательный. Шуға бәйле, һеҙҙең ғаилә һәм дуҫтарса булып тораһы ли һеҙ outed түңәрәк, ә иң мөһиме-был анонимдын тап. Бит киләсәк, д был, мәҫәлән, һеҙ уларҙы компанияларын фотоһүрәткә транссексуал өлгөнө. Шуға күрә бер ҡасан да үҙ исемен тулыһынса күрһәт, улар (һеҙҙән E-Mail), әммә һеҙ йәшәгән урын тураһында мәғлүмәт тупаҫ (ҡала, төбәктә) физик һәм уларҙың мәғлүмәт (буйлы, кәүҙә, сәс һ. б.\nБынан тыш, яҡшы нәмә менән мауыға һәм разглашать оҡшаш, һеҙ үҙенең контакттары тураһында иғлан сөнки бындай мәғлүмәттәргә ҡарағанда күберәк, шул тиклем шанс юғары, тип, һеҙ, кешеләр табырға бик подходящий. Хәҙер, перспективалы тип хәбәр, ир-аттар һеҙгә иғлан гей булдыҡ, хәҙер заман икенсе этабы өсөн: бәйләнеш урынлаштырылған. Башта һеҙгә почта менән аралашырға тейеш. Һеҙ бер-береңә ышаныс һәм ҡабул таба әҙип. Әгәр был шарттар булмаһа, һеҙ Live н Messenger (видеочить, Skype һ. б.) йәки телефон менән классик шекәрә. Әгәр дөйөм бәйләнештәр һәм артабан көсәйә, конфиденциаль базаһы булдырылды, был берлектәге тәүге ваҡытта Уның менән осрашыу планлаштырылған. әлбиттә, хәүефһеҙлек ҡағиҙәләрен үтәү (советы). Нейтраль территорияла, улар иң яҡшыны һайлау өсөн беренсе уртаҡ ултырыш, шуға күрә был ике осраҡта уңышһыҙлыҡҡа осрашыу мөмкинлегенә эйә булды, был етди без затруднений китеүе (шулай уҡ ҡарағыҙ: беренсе осрашыу никахты һәм этикеты). Кафе йәки бар йәки был саралар барыһы өсөн яҡшы мөмкинлек менән аралашырға тура килә. Катынь кинотеатрында әйтә алмайбыҙ, сөнки һеҙ унда партнерҙар менән танышыу мөмкинлеген бирә. Һеҙ аласаһы күберәк Date советы кәңәшсеһе лә оҡшаш. Location: Бында ул барыһына ла яҡшы заигрывание менән осрашты. Йәнә: Әгәр хуплау биреүселәр менән осрашып, тағы бер мөмкинлек килеп сығыуы мөмкин булған бөтә юлдарҙы партнер алырға, йәки уҡ йорт менән оҙатыла. Смотря уңыш менән контакт, һеҙ ҡулы ята.) GmbH баҙарында Co. KG: портал уны һеҙ уны эҙләп — эҙләп ирҙәрҙе ир — партнер Singles германия танышырға була. Һөйкөмлө партнерҙар табыу һәм бәйләнештә иңгә-иң терәп таныштырҙы. Ябай осрашыу һәм танышыу мазиева флирт хаҡында таныштырҙы\n← Яҡшы Таныштыр Сайтында Онлайн - Һорап Алынған Ир-Егеттәр\nҡыҙы менән аралашыу →


25 Июнь 2019, 17:09\nУнда Башҡортостан Башлығы вазифаһын ваҡытлыса башҡарыусы Радий Хәбиров һәм округтағы башҡа етәкселәр, Рәсәй тәбиғәт ресурстары һәм экология министры урынбаҫары Сергей Ястребов, Рәсәй төҙөлөш һәм торлаҡ-коммуналь хужалыҡ министры урынбаҫары Максим Егоров ҡатнашты. Ултырышты Тулы хоҡуҡлы вәкил Игорь Комаров алып барҙы.\nСовет ултырышы экология темаһына арналды. Айырып әйткәндә, ҡаты коммуналь ҡалдыҡтар менән эш итеү, экологияға зыян килтергән объекттарҙы бөтөрөү, Волга йылғаһын “һауыҡтырыу” мәсьәләләре ҡаралды.\n– Ҡаты коммуналь ҡалдыҡтар менән эш итеү үтә мөһим мәсьәлә булып тора. Һәм унда ниндәйҙер проблемалар, етешһеҙлектәр килеп сыҡһа, халыҡ араһында киҫкен реакция тыуыуы, социаль көсөргәнешлек барлыҡҡа килеүе ихтимал, – тине Рәсәй Президентының Волга буйы федераль округындағы тулы хоҡуҡлы вәкиле Игорь Комаров. – Шуға күрә ошо йәһәттән аныҡ эшләргә, бар проблемаларҙы ваҡытында хәл итергә кәрәк. Был – дәүләт башлығы билдәләгән мөһим бурыс. Сүплектәрҙе бөтөрөү, улар урынлашҡан биләмәләрҙе рекультивациялау, ҡалдыҡтарҙы икенсел эшкәртеү өсөн шарттар тыуҙырыу – мәсьәләне хәл итеүҙең төп юлдары.\nРадий Хәбиров Волга буйы федераль округы дәүләт власы органдарының ҡаты коммуналь ҡалдыҡтар менән эш итеү өлкәһендәге эшмәкәрлеге тураһындағы доклад менән сығыш яһаны. Республика етәксеһе был йәһәттән Башҡортостан тәжрибәһе, башҡарылған эштәр, киләсәккә пландар тураһында ла һөйләне. Шулай уҡ экологик мәҙәниәт булдырыу, экологик тәрбиә биреү мәсьәләләренә ныҡлы туҡталды.\nЭкологик тәрбиә темаһына ла ҙур иғтибар бүленде. Сүп-сарҙы айырып йыйыу, уларҙы махсус урындарға һалыу – быға беҙҙең граждандарҙы өйрәтәһе бар. Әйткәндәй, был өлкәлә ыңғай миҫал да юҡ түгел. Һүҙ Октябрьский ҡалаһы халҡы тураһында бара. Бында 2012 йылдан алып сүп-сарҙы айырып йыялар. Экологик мәҙәниәтте формалаштырыуҙа коммерцияға ҡарамаған ойошмалар ҙа ҙур роль уйнай. Ҡайһы бер төбәктәрҙә улар тәбиғәтте һаҡлау акциялары ойоштора һәм экологик проблемаларҙы хәл итеү өсөн гранттар ота һәм был йүнәлештә әүҙем эшләй. Шуға күрә был тармаҡта тап йәмәғәтселәр ҙур эш башҡара һәм файҙа килтерә ала.\nВолга буйы федераль округында экологияға бәйле проблемалар күп. Мәҫәлән, полигондар етешмәй. Әлеге мәлдә ҡалдыҡтарҙы урынлаштырыуҙың дәүләт реестры объекттарына ингән 232 полигон бар. Шулай уҡ ҡаты коммуналь ҡалдыҡтарҙы эшкәртеүсе 50 объект иҫәпләнә. Был йәһәттән беҙ алдынғылар рәтендә, улар иң күбе – Башҡортостанда һәм Татарстанда.\nОператорҙарға сүп-сарҙы күсереп тейәүсе станциялар талап ителә, улар транспорт хаҡын төшөрөүгә ярҙам итер ине. Тағы бер проблема – ошоға тиклем ҡануниәт кимәлендә операторҙар өсөн ҡаты коммуналь ҡалдыҡтар менән эш итеүҙең берҙәм үлсәм дәүмәле булдырылмаған. Нимәлә үлсәргә: кубометрмы йәки тоннамы? Уртаҡлыҡ әле һаман юҡ.\nУлай ғына түгел, ҡайһы бер төбәктәрҙә әлегә тиклем контейнер майҙансыҡтарын урынлаштырыу мәсьәләһе хәл ителеп бөтмәгән. Дөйөм алғанда, округтың төбәктәрендә 185 мең самаһы ҡалдыҡ йыйыу урыны бар, уларҙа 288 мең контейнер урынлаштырылған. Тик тағы 80 мең майҙансыҡ һәм 150 мең самаһы контейнер талап ителә.\nОшоға тиклем майҙансыҡтар булдырыу һәм контейнерҙар һатып алыу буйынса бурыстар норматив документтар менән көйләнмәгәс, был бурыс башлыса төбәк бюджеты иҫәбенә хәл ителә килә. Мәҫәлән, Башҡортостанда йыл башынан был маҡсатта 500 миллион һум аҡса бүленгән. Республиканы тулыһынса майҙансыҡтар һәм контейнерҙар менән тәьмин итеү өсөн тағы ла 1 миллиард һумдан ашыу аҡса кәрәк.\nМахсус техника менән дә хәл еңелдән түгел. Әлеге мәлдә ҡалдыҡтарҙы 3910 берәмек техника сығара, уларҙың яртыһы иҫкергән. Әлбиттә, был эште тейешле кимәлдә һәм сифатлы итеп ойоштороуға ҡамасау. Өҫтәмә рәүештә тағы 630 берәмек техника кәрәк. Уларҙың дөйөм хаҡы – 4,2 миллиард һум.


16 Март 2020, 16:19\nМин 11 балалы ғаиләлә тыуып үҫтем. 5-се баламын, йәғни иң урталыҡта, ышыҡ урында. Үҙебеҙ тотош бер класс инек. Һаҡмарҙа һыу инеүҙәр, балыҡ тотоуҙар, ярышып, еләк-емеш йыйыуҙар, бесән сабыуҙар, ата-әсәйебеҙ алдында концерт ҡуйыуҙар – бәхетле бала сағым хәтирәләре!\n1967 йылда тыуған ауылымдағы Буранбай башланғыс мәктәбенең I класына уҡырға барҙым. Мәктәпкә әсәйем етәкләп алып барҙы. Сыңғыҙ һигеҙ йыллыҡ, Беренсе Этҡол урта мәктәбендә уҡығандан һуң ике йыл колхозда чабан, кочегар, комбайнсы булып эшләп алғас, Өфөгә атайым етәкләп алып китте. Ауыл хужалығы институтының механика факультетына. Атайымдың теләге шулай ине. Миңә ауылдашым, мәшһүр шағирыбыҙ Рәйес Түләк тә ҡушылды. Әммә яҙмыш беҙҙе бөтөнләй икенсе юлдан алып китте, дөрөҫөрәге, әҙәби ижадҡа ынтылыу һөҙөмтәһендә, механика факультетында бер йыл уҡығас, күңел ҡушыуы буйынса үҙ һуҡмағыбыҙҙан атланыҡ. Мин – Башҡорт дәүләт педагогия институтына, Рәйес Башҡорт дәүләт университетына юлландыҡ.\nАртабан әрмелә, республикабыҙҙың төрлө гәзит-журналдар редакцияларында, Башҡортостан радиоһында, телевидениеһында, Яҙыусылар союзында хеҙмәт иттем. 4 шиғыр, 4 проза, тағы ла бер нисә публицистика китаптарым сыҡты. 1992 йылда Башҡортостан Яҙыусылар союзына ҡабул ителдем.\nҮҙ тормошомда нимәгәлер өлгәшкәнмен икән, тимәк, уҡытыусыларымдан уңғанмын. Улар: Зәбихулла Нәүширбанов, Мостафа Ҡотосов, Зариф Бикҡолов, Рәүеф Бикташев, Әминә Бикташева, Зәһүрә Байтурина, Зөбәйҙә Ҡолмурзина, Әхмәҙулла Хәсәнов, Нурмөхәммәт Байрамғолов, Юлай Моратов һәм башҡалар. Рәхмәт уларға!\n54-се күҙәтеүем: “Уҡытыусыңды “ерлә!”\nУҡытыусы һөнәре Хоҙайҙан, тиҙәр. Дөрөҫтөр. Сөнки тәүгеһе Хоҙайҙан булһа, башҡа һөнәрҙәр уҡытыусынан. Уҡытыусыны беҙ мәктәптә һабаҡ биреүсе, дәрес уҡытыусы кеше тип кенә аңлайбыҙ, әммә уның мәғәнәһе киңерәк. Халҡыбыҙҙа “Үҙеңдән башҡаны әүлиә тип бел” тигән әйтем бар. Ысынлап та, һәр кем беҙгә һабаҡ бирә. Хатта беҙ яуыз, насар кешегә ҡарап та, уның кеүек булырға ярамай тигән ғибрәт-һабаҡ алабыҙ. Тимәк, насар кеше лә – беҙгә уҡытыусы.\nТағы бер ҡыҙыҡлы фекер. Режиссер Айрат Әбушахманов һөйләгәйне. Польшала Люпа тигән бер режиссер биш йыл буйы режиссерҙар әҙерләгән. Уҡыуҙы тамамлар алдынан диплом спектаклендә уҡытыусы студенттарына шундай шарт ҡуя: спектакль башланыр алдынан улар мотлаҡ рәүештә сәхнәгә табут сығарырға тейеш. Табутҡа “Люпа” тип яҙылған. Бында шундай мәғәнә һалынған: һин биш йыл үткәс, уҡып сыҡҡас, уҡытыусыңды ерләргә тейешһең. Шулай итмәһәң, ғүмерең буйына уҡытыусыңдың хыялдарын тормошҡа ашырырға тейеш булаһың. Ул сағында үҙ юлың булмай.\n59-сы күҙәтеүем: “Һандуғас һайраны”\nКисә ҡыҙым әсәһенә: “Әсәй, һинән матурлыҡ борҡоп тора”, – тип әйтеп һалмаһынмы. Кемдән – өйрәнгәндер, ҡайҙан отҡандыр “борҡоу” һүҙен? Был һүҙҙәр яңғырағанда йортобоҙ эсендә һандуғас һайраны!\n71-се күҙәтеүем: “Алданған егет”\nКисә кис супермаркетта 10 йәштәр самаһындағы үҫмер һатып алған икмәген магазиндан сыҡҡан урындағы контроль үлсәгескә һалып үлсәне лә: “Мине теүәл 8 грамға алданылар”,– тине. «Нимә, икмәгеңдең ауырлығы кәмерәк килеп сыҡтымы әллә?» – тип һораным тегенән. “Юҡ, этикеткала 300 грамм тип яҙылған, ә үлсәгестә 308 грамм”, – ти үҫмер. Янына килдем. Ул тағы ла тауарын күҙем алдында үлсәп күрһәтте. Мин уға: “Һинең файҙаға бит, 8 грамға оттоң, ниңә ҡайғыраһың?” – тием. Әммә үҫмер һис тә бирешергә теләмәйенсә: «Юҡ, мин алдандым», – тине лә китеп барҙы.\n...Оҙаҡ уйландым. Ә бит үҫмер дөрөҫөн әйтте. Кем белә, бәлки ул тәүге тапҡыр ошондай хәлгә тарып, күңеле менән быны ҡабул итергә теләмәйенсә, күңел ихтилалы кисергәндер. Кеше бит ошо рәүешле алданырға һәм алдашырға өйрәнә...\n157-се күҙәтеүем: “Ыштанһыҙ һалдаттар”\nЙығылып ятып, сәғәттәр буйына көлөрлөк, көлөп, йығылып иларлыҡ был ваҡиға хаҡында миңә күренекле ауылдашым, билдәле таусы-геолог Рәсих Әғзәм улы Хәмитов һөйләне. Ошо ҡыҫҡа ғына сюжеттан “Еңмеш” һымаҡ фильм төшөргәндә, бар донъя йығылып ятып көлөр, көлөүенән туҡтай алмай ҡолап китеп илар ине.\nВаҡиға Рәсих ағайҙың бала сағында була. Бер көндө колхоз бригадаһында әбйәшник (объездчик) булып эшләүсе Буранбаев Ғилман олатай ауылдың бер осонда һыбай килә ята. Буденныйҙыҡы һымаҡ мыйыҡтары ла бар үҙенең. Шул саҡ Рәсих ағайҙың күршеһе мәрәкәсел Үтәбаев Мөбәрәк олатай шул тирәлә уйнап йөрөүсе малайҙарға: “Ана, Ғилман ҡарт килә ята. Хәҙер генә урамға сығып теҙелеп баҫығыҙ ҙа, ыштанығыҙҙы төшөрөп, уға честь биреп ҡалығыҙ. Шулай итмәһәгеҙ, хәҙер малығыҙҙы алып барып бикләп ҡуя ла, әпсәгеҙҙән әрләнәһегеҙ. Һөтһөҙ, ойотҡанһыҙ тороп ҡаласаҡһығыҙ. Нимәгә аңшайып ҡаттығыҙ, тиҙерәк өлгөрә һалығыҙ”, – тип йәүкәләй һала.\nМалайҙарҙың йөрәгенә ут ҡабыҙыу өсөн етә ҡала уның был иҫкәртеү һүҙҙәре. Ихатала уйнап йөрөүсе Шәфҡәт, Тәлғәт, Мөҙәрис, Рәсих, Ҡорбанғәли, Дамир атлы малайҙар урам буйына сығып теҙелеп баҫа һәм Мөбәрәк олатай әйткәнде бар тулылығында, хатта арттырыбыраҡ үтәй. Һе, һәр ҡайһыһы үҙенең һыйырын бикләнеүҙән һаҡлап ҡалырға, бының менән әсәһенән маҡталырға тырыша бит. Честь биреүҙең дә нимә икәнлеген бик яҡшы белә малайҙар. Клубта күрһәтелгән “Чапаев” киноһын да күргәндәре бар.\n229-сы күҙәтеүем: “Ысул маҡсатты аҡлай...”\nЯңыраҡ бер таныштарыма барып инһәм, өй тулы башҡорт балалары урыҫса һөйләшә. Яндарында өлкән апалары, өләсәләре (кемеһенәлер ҡартәсәй) ултыра. Килеп ингәс тә, кескәйҙәрҙең туған телдәрендә аралашмауы хаҡында әйтеп, үҙ дәғүәмде белдерҙем.“Нимәләр генә эшләп ҡараманыҡ, барыбер тыңлашмайҙар”, — тине өлкәндәр бер-береһенең һүҙен йөпләп.“Хәҙер үҙем уларҙы башҡортса һөйләштерәм”, — тинем еңемде һыҙғанып... “Кем башҡортса һөйләшмәй, шул Һаҡмарға һыу инергә бармай”, — тиеп әйтеүем генә булды, кескәйҙәр бер-бер артлы туған телендә тәтелдәп, һандуғастай һайрашырға тотондо.\n“Һаҡмарға барғас та, кем дә кем башҡортса һөйләшмәй, шул йөҙөргә өйрәнә алмай...”. “Барабыҙ, һөйләшәбеҙ...”. Апалары уларҙы машинаға ултыртып Һаҡмарға алып китте. Бер аҙҙан үҙем дә барҙым йылғаға. Үҙ туған телдәрендә сутырҙай-сутырҙай өйрәк, ҡаҙ һымаҡ сумып һыу ингән кескәйҙәрҙе күреп күңелем тулды. Күҙәтеүемдең һығымтаһы: кескәйҙәргә маҡсат ҡуя ғына бел икән! Ысул маҡсатты аҡлай...\n240-сы күҙәтеүем: “Ҡыҙҙар беҙҙе нисек һайлай?”\nБеҙ, ир-аттар, йыш ҡына, “буласаҡ кәләштәребеҙҙе үҙебеҙ һайлап алабыҙ”, тип хаталанабыҙ. Әгәр ҙә ҡыҙ кеше, һиңә кейәүгә сыҡмайым, ти икән, ней нәмә эшләй алабыҙ инде? Бал ҡорттары һәм бөркөттәр донъяһы был йәһәттән бик ҡыҙыҡлы. Инә бал ҡорто умартанан сығып һауаға күтәрелә, ҡайһы ата ҡорт уны ҡыуып етә ала, шуның менән ҡауыша. Инә бөркөт иһә ағас ботағын тырнаҡтарына эләктереп, һауаға күтәрелә. Шунан уны ысҡындыра. Парлыҡҡа дәғүә итеүсе ата бөркөт ботаҡты, ергә төшмәҫ элек, тотоп ала. Был хәл бер нисә тапҡыр ҡабатлана, инә бөркөт һынауҙы уңышлы үтә алғаны менән генә парлаша. Урынлы һорау тыуа: ни өсөн ул себештәренең буласаҡ атаһын тик ошо юл менән һынай икән?\nСебештәрен осорға өйрәткәндә кәрәк икән ата бөркөттөң был һәләте. Тик ата-инәһе килтергән ризыҡ менән генә ояла туҡланып ятыусы себештәргә ризыҡ бирмәй башлайҙар бер саҡ. Аслыҡ үҙенекен итә. Етмәһә, ата бөркөт менән инә бөркөт оя янындағы ағас ботағына ултырып, килтергән ризыҡты үҙҙәре ашарға керешә. Себештәрен ошо рәүешле тамшандыра улар. Себештәр, билдәле, уларға ынтыла, шунан ояның ситенә сығып, ергә ҡолай башлай. Шул саҡта ата бөркөт таш кеүек ергә шыҡыйып, себеше ергә төшөп йәнселмәҫ элек һыртына ултыртып алып, кире ояға алып менә. Осорға өйрәнеүҙең тәүге күнекмәләре ошо рәүешле башлана.\n244-се күҙәтеүем: “Уҡытыусыларҙың мәктәп формаһы, йәки Ни өсөн ашҡа тоҙ һалалар?”\nАфарин, «Юлдаш» радиоһы егеттәре! Зарланырға юл ҡуймай, ҡыҙыҡлы темалар табып ҡына торалар! Бөгөн “Мәктәп уҡытыусыларына берҙәм форма кәрәкме?” тигән теманы әңгәмәгә сығарҙылар. Шәхсән үҙемә килгәндә, мин быны хуплайым да, ҡаршымын да. Хуплайым шуның өсөн, берҙәм форма мәктәптә, урамда, йәмәғәтселек урындарында уҡытыусыны таныулы итәсәк. Икенсенән, әрмеләге кеүек үк, берҙәм форма тәртипкә, дисциплинаға өйрәтә, сөнки форма йөкмәткене лә билдәләй. Ҡаршымын: һәр уҡытыусының үҙ йөҙө, индивидуаль стиле бар, берҙәм форма шуны юҡҡа сығармаҫ, тип кем әйтер?\nШундай сағыштырыу. Йә, әйтегеҙ, ни өсөн ашҡа тоҙ һалалар? Автоматик яуап шулай яңғырар ине: аш тәмле булһын, тоҙо сыҡһын өсөн! Дөрөҫ, әммә иң мөһиме — ашҡа тоҙҙо башҡа еҫтәрҙе ҡаплар, юҡҡа сығарыр өсөн (әйтәйек, ит бешергәндә ҡан еҫен юҡҡа сығарыр өсөн) һалалар. Тап шуның кеүек кеше кейемде башҡалар алдында матур күренер, бер үк ваҡытта, идеаль атлетлыҡҡа тап килеп бөтмәгән “етешһеҙлектәрен” ҡаплар өсөн дә кейә, һайлай. Ә инде уҡытыусылар өсөн берҙәм форма быға булышлыҡ итер, тип, йә, кемегеҙ әйтә ала?\n257-се күҙәтеүем: “Әсә бала тапмаһа, үҙендә шәхесте үлтерә”\n“Юлдаш” радиоһы егеттәре тағы ла ҡыҙыҡлы: “Ғаиләлә баш бала бәхетлерәкме, уртансыһымы, әллә кинйәһеме?” тигән темаға әңгәмә ҡорҙо. Бик ваҡытлы һәм кәрәкле һөйләшеү. Психологияла “доминанта” (“өҫтөнлөк итеү”) тигән төшөнсә бар. Уның буйынса әгәр ҙә әсә кеше һаулығы һәм йәш мөмкинлеге еткәнсе бала тапмаһа, үҙендә йәмғиәт һәм милләт өсөн кәрәкле булған шәхесте “үлтерә”. Ни өсөн тигәндә, шәхес тәрбиәләнһен өсөн коллектив кәрәк. 2 бала коллектив була алмай, бының өсөн кәмендә 3 һәм унан да күберәк ағзаның булыуы шарт. Психологтар: “Шәхес – шәхес-ара мөнәсәбәттәр ансамбле”, тип тә әйтә.\nОшонан сығып ҡараһаҡ, ансамбль ағзалары ни тиклем күп булһа, улар башҡарған көй ҙә, йыр ҙа аһәңлерәк, көслөрәк. Ул көй, ул моң ана шул шәхес ул! Дәлиле кәрәкме? Бына: 1 бала мәғлүмәтте ата-әсәһенән алып үҫешһә, 2-се бала тәүге бала туплаған әҙер мәғлүмәтте файҙаланып, тиҙерәк үҫешә, 3-сө бала тәүге ике баланың мәғлүмәтенә һәм тәжрибәһенә таяна. Артабан — арифметик прогрессия...\n265-се күҙәтеүем: “Ирен хурлаған – балаһының юлын япҡан”\nЙортондағы табын артына ниндәй генә затлы ҡунаҡтар килеп ултырмаһын, иң тәүҙә иренең алдына йылмайып килеп ризыҡ ҡуйған мөләйем ҡатынды беләм. Яйын тап килтереп, үҙенән бер һорашҡайным, ул: “Ҡунаҡ һәр саҡ китә. Балалар ҙа ҡунаҡ, ваҡыт еткәс улар ҙа һинән китергә тейеш. Ә минең янда хужам һәр саҡ ҡала. Хөрмәт, ихтирам тойғолары күрһәтеүҙән...” — тип аңлатты ул. Идеаль кешеләр булмай, етешһеҙлектәр һәр кемгә лә хас. Әммә был ҡатын бер ваҡытта ла башҡалар алдында ирен хурламай, уның күркәм холоҡтарын ғына бәйән итә.\nУның фекеренсә: “Ирен хурлаусы ҡатындар атайҙарының урынын күрмәй үҫкән. Һөҙөмтәлә, ир ҡәҙерен белмәгән бисәләр формалаша. Ундайҙар шул ир менән торғанын, шуның менән ятып йоҡлағанын, бала тапҡанын һәм, әлбиттә, бер ваҡытта ла иренән китә алмаҫын аңламай. Икенсенән, ирен хурлаған ҡатындар балаларының юлын яба...”.\nМөләйем ҡатындың “Балаларының юлын яба...” тигәне лә аңлашыла торғандыр. Башҡалар, быларҙың балаһы барыбер шул “хурлыҡлы” атаһына оҡшаясаҡ, тип һис шикһеҙ уйлай, әлбиттә.\nшағир, журналист, Ш. Хоҙайбирҙин исемендәге премия лауреаты


Швейцарияла һабантуй һәм бишбармаҡ-party уҙғарыла // Йәмғиәт | новости башинформ.рф\nШвейцарияла һабантуй һәм бишбармаҡ-party уҙғарыла\n11:02, 19 апреля 2016 Йәмғиәт\nӨФӨ, 2016 йыл, 19 апрель. /«Башинформ» мәғлүмәт агентлығы, Ләйлә Аралбаева/.\n5 июндә Женевала (Швейцария) татар-башҡорт фестиваль-һабантуйы уҙғарыла. Халыҡ байрамы иртәнге сәғәт 9-ҙан киске 6-ға тиклем «Silk Road» рестораны паркында үтә. Ойоштороусыһы — «Юлдаш» Швейцария татарҙары һәм башҡорттары ассоциацияһы.\nХалыҡ байрамына килеүселәрҙе ҙур концерт программаһы, милли сувенирҙар һәм ҡулдан эшләнгән әйберҙәр һатыу күргәҙмәһе, традицион аш-һыу һәм өлкәндәр, балалар өсөн спорт ярыштары көтә. Инеү бушлай.\n«Женевала һабантуйға әҙерлек тулы кимәлдә бара. Бай концерт һәм спорт программаһы, ритайым һәм башҡа сюрприздар планлаштырыла. Ошо сараға ҡушылыусылар өсөн 4 июндә Женева буйлап экскурсия һәм башҡорт көйҙәренә бишбармаҡ-party ойошторам!», — тип хәбәр итте социаль селтәрҙә Швейцарияла йәшәүсе яҡташыбыҙ Айһылыу Йәнтүрина-Дарлес.\nТеги: халыҡ байрамы,һабантуй


Кувейтҡа башҡорт балының тәүге партияһы оҙатылды // Иҡтисад | новости башинформ.рф\nКувейтҡа башҡорт балының тәүге партияһы оҙатылды\n17:38, 3 февраля 2010 Иҡтисад\nБөгөн Башҡортостан умартасылыҡ һәм апитерапия буйынса ғилми-тикшеренеү үҙәге белгестәре Кувейтҡа тәүге бал партияһын оҙатты. Әммә был башҡорт продуктын сит илгә тәүге тапҡыр ғына оҙатыу түгел. Францияла һәм Японияла тәбиғи башҡорт балының тәмен баһалап өлгөрҙөләр ҙә инде. Күптән түгел Берлин халҡы «Йәшел аҙна 2010» халыҡ-ара аграр күргәҙмәһендә балдың төрлө сорттарын тәмләп ҡарай алды.\nБашҡортостан умартасылыҡ һәм апитерапия буйынса ғилми-тикшеренеү үҙәгендә әйтеүҙәренсә, Кувейтҡа бал оҙатыу тураһында килешеүгә сентябрь айында уҡ ҡул ҡуйылғайны. Ләкин һатып алыусылар бик талапсан булып сыҡты, һәм Башҡортостан етештереүселәре уларҙың бөтә теләктәрен иҫәпкә алырға тырышты. Хатта продукцияға этикеткалар ҙа ғәрәп телендә һәм был мосолман иленең дини традицияларын иҫәпкә алып баҫылды. Иркен һатыу сертификаты ла талап ителде, ә был турала Рәсәйҙә генә түгел, Европала ла бик аҙҙар белә.\nҺәм бына бөгөн тәүге 500 килограмм бал Кувейттың “Бал йылғалары” фирмаһына оҙатылды. 50 атама менән төрлө сорттағы (ҡарабойҙай, йүкә, сәскә һәм башҡалар) бал сувенир төргәктәргә һалынды. Бынан тыш, Кувейтҡа бал нигеҙендә эшләнгән 25 атама менән косметик продукция ла оҙатылды. Былар төрлө шампунь, крем, гелдәр, шулай уҡ һауыт-һаба йыуыу өсөн прополис менән средство.\nБашҡортостан умартасылары, продукциябыҙҙың сифаты ғәрәп илдәрендә йәшәүселәрҙең күңеленә хуш килер, тип ышана. Етмәһә, был төбәктә көнсығыш тәм-томдары тап бал нигеҙендә әҙерләнә бит.\nТеги: башҡорт балы, тышҡы иҡтисади эшмәкәрлек


Амбуаз (һарай) — Башҡорт Википедияһы\n47°24′47″ с. ш. 0°59′09″ в. д.\nфранц. Château d'Amboise\nCategory:Interior of the Château d'Amboise[d]\nАмбуаз һарайы (франц. château d'Amboise) — Францияның тарихи-архитектура комплексы. Амбуаз ҡалаһында Луара өҫтөнән күтәрелә, Эндр һәм Луара департаменты. Был Луара һарайҙарының береһе, 2000 йылдан «Сюлли-сюр-Луарҙан алып Шалонға тиклем Луара үҙәненең өлөшө» булараҡ, ЮНЕСКО-ның Бөтә донъя мираҫына ҡарай.\nАмбуаз һарайының беренсе хужаһы булып анжуй графы Фульк Нерра тора. Урта быуаттарҙа ҡала менән ҡөҙрәтле Амбуаздар ғаиләһе идара итә, улар бынан Луара аша мөһим кисеүҙе контролдә тота. 1430 йылда һарай хужаһы королгә ҡаршы заговорҙа ғәйепләнә, ә уның биләмәһе ҡаҙнаға алына.\nӘлеге өс ҡатлы ҙур башнялары менән һарай 1492 йылда Амбуазда тыуған һәм шунда вафат булған Карл VIII ихтыяры менән төҙөлә башлай. Уның тарафынан эште тамамлау өсөн саҡырылған итальянлы Доменико да Кортона һәм фра Джокондо Францияға ренессанс архитектураһын алып килә. Тап Амбуазда Италиянан ситтә беренсе даими баҡса барлыҡҡа килгән тип һанала.\nФранциск I әсәһе, Луиза Савойскаяның Амбуаз һарайында үҫкән, әсәһенә һарай Людовик XII Блуас резиденцияһына ҡарағанда ла күңеленә хуш килгән. 1515 йылда Людовик Кло-Люсе имениеһында (замок менән тоташтырған ер аҫты юлы) Леонардо да Винчины урынлаштырған. Бында ул «Джокондаһын» тамамлаған, бында 1519 йылда вафат булған. Рәссам һарайҙың изге Губерт часовняһында ерләнгән (1491—1496 йылдарҙа төҙөлгән).\nФараз менән Леонардо да Винчи ерләнгән часовня\nФранциск үлгәндән һуң, Амбуазда Генрих II менән Екатерина Медичиның «йәштәр һарайы» төпләнә. Бында уларҙың балалары һәм килене, Мария Стюарт үҫә. 1560 йылда Гиздар Амбуазға Блуанан йәш король Франциск Икенсене алып киләләр, уға һөжүм итеү планлаштырылған була. Бында уҡ заговорсылар өҫтөнән аяуһыҙ язалау була.\nАртабанғы француз монархтары Амбуаз резиденцияһы менән ҡыҙыҡһынмайҙар. Людовик XIII уны ир туғаны Гастонға бүләк итә, ә Людовик XV — министр Шуазелгә. Людовик XIV бында Николя Фуке һәм герцог Лозенды ҡул аҫтында тота. XIX быуатта бында әсир Абд әл-Ҡадирҙы урынлаштыралар.\nБөйөк француз инҡилабы йылдарында Амбуаз һарайының күп өлөшө юҡ ителә. Мәҙәни хазиналарҙы урлау процесын туҡтатыр өсөн, Өсөнсө республика 1872 йылда һарайҙың һаҡланып ҡалған өлөштәрен Орлеан йортоноң ҡарамағына бирә. Әлеге ваҡытта Изге Людовик фонды менән Уның ғали йәнәптәре граф Парижский етәкселек итә.\nBetween The Valley Sully Loire-sur-Loire and Chalonnes\nhttps://ba.wikipedia.org/w/index.php?title=Амбуаз_(һарай)&oldid=894496 ҡабул ителгән\nБыл бит һуңғы тапҡыр 12:26 20 июнь 2019 үҙгәртелгән.


«Салауат Юлаев» командаһы күсмә серияһын еңеүҙән башланы | ГТРК «Башкортостан» — Новости Уфы и РБ\n25 сентября 2018 — 16:40 ГТРК «Башкортостан»\nСиләбелә Юлаевсылар «Трактор»ҙы 0-гә 5 иҫәбенә ҡыйратты. Етмәһә, беҙҙең хоккейсылар тәүге ике шайбаны аҙсылыҡта инлерҙе. Икенсе осор аҙағында Александр Кадейкин уңышты нығытып ҡуйҙы. Өсөнсө осорҙа Тему Хартикайнен беҙҙең өҫтөнлөктө тағы ла арттырҙы. Уға Павел Коледов һәм Артем Федоров ярҙам итте. Бер аҙ һуңыраҡ Филип Ларсен һәм Максим Майоров дүртенсе шайбаны индерҙе. Уйын бөтөүгә бер минут ҡалғас Антон Бурдасов осрашыуға нөктә ҡуйҙы. «Салауат Юлаев» киләһе уйынын 26 сентябрҙә Минскиҙың «Динамо»һы менән уҙғара.


Үлән йыйыр мәл етте » "Йәшлек" гәзите\nГазета "Йәшлек" » Новости » Һаулыҡ һаҡлау » Үлән йыйыр мәл етте\nУрман йыуаһының иң һутлы осоро апрель-май айҙарына тура килә. Шунлыҡтан тап ошо мәлдә уны йыйырға тәҡдим итәләр. Һалҡынға бирешеп бармаған үҫемлек күләгәле урындарҙа үҫә. Әйткәндәй, уны баҡсаға күсереп ултыртҡанда, ерегеп китмәүе лә ихтимал. Үҫемлекте өҙгәс тә, йәшел көйө ашау яҡшы, әммә шул уҡ ваҡытта киптерергә, туңдырырға, маринадларға ла мөмкин. Был осраҡта ла ул үҙенең файҙалы үҙенсәлектәрен юғалтмай. Ҡышҡыһын иһә ашҡа, картуф, былау, ҡарабойҙайға ҡушып ашарға, салаттарға өҫтәргә була. Киптереү өсөн яҡшы елләтелгән урынды һайларға кәрәк.\nҠырағай һарымһаҡтың халыҡ араһында популярлығының сәбәбе – организм өсөн файҙалы матдәләргә һәм витаминдарға бай булыуында. Үҫемлектең химик составын ҡарағанда, унда В, С витаминдарын, күҙәнәклек, органик кислоталар, эфир майҙары, каротин, кальций һәм башҡа файҙалы элементтар табырға мөмкин. Япрағында һәм һабаҡтарында С витамины цитрус емештәргә ҡарағанда ла күберәк. Бер нисә һабағын ғына ашағанда ла, организмда С витаминының көндәлек нормаһын тултырырға мөмкин. Әйткәндәй, үлән ни тиклем бейегерәк тауҙа үҫә, унда тәбиғи аскорбин кислотаһы шул тиклем күберәк.\nӨҫтәүенә, 100 г үҫемлектә барлығы 36 ккал ғына! Әммә был, уны күпме теләйһең, шулай ашарға ярай, тигәнде аңлатмай, зыяны бар, ашҡаҙандың лайлалы ҡатламын ялҡынһытыуы ихтимал. Бына ни өсөн уны ашҡаҙан-эсәк тракты ауырыуҙарының ҡайһы берҙәре менән сирләгәндә ашарға ярамай.\nУрман йыуаһының шифаһы элек-электән билдәле. Ата-бабаларыбыҙ уны тағун (чума) һәм ваба (холера) сирҙәрен киҫәтеү өсөн ҡулланған, уның менән бронхитты, атеросклерозды, гайморитты, тымауҙы һәм тире ауырыуҙарын дауалаған. Даими рәүештә әҙ-әҙләп ҡулланғанда айыу һуғаны аш эшкәртеү системаһы эшмәкәрлеген яҡшырта, матдәләр алмашыныуын көйләй, эсәктәргә ыңғай тәьҫир итә. Үҫемлектең юғары ҡан баҫымына ҡаршы ла файҙаһы бар. Бының өсөн һутлы япраҡтарын һәм киптерелгән сәскәһенән бешереп әҙерләнгән төнәтмәне ҡулланалар. Ауыҙ ҡыуышлығын ялҡынһыныуҙан һаҡлау өсөн яңы өҙөлгән япраҡтарын сәйнәү ҙә етә. Улар бактерияларға ҡаршы тороу үҙенсәлегенә эйә.\nУрман йыуаһының һутын тимрәүгә, сөйәлгә, шулай уҡ тиренең башҡа зыян күргән өлөштәренә һөртөргә мөмкин. Ул йәрәхәтте бөтәштереү көсөнә эйә.\nҠырағай һарымһаҡты туҡланыу рационына индергәндә, ҡанда холестерин кимәлен кәметеп, йөрәк-ҡан тамырҙары системаһы эшмәкәрлегенә ыңғай тәьҫир итә, коронар ҡан тамырҙарын нығыта. Әммә дауаланыу зыян килтермәһен өсөн табип менән кәңәшләшергә онотмағыҙ.\nЙәшел япраҡтары шулай уҡ үпкәлә һәм бронхтарҙа ҡаҡырыҡ күп булыуҙан тын етмәү билдәләрен бөтөрөүгә лә булышлыҡ итә. Үҫемлек ярҙамында дарыуҙарһыҙ ғына йүтәлдән ҡотолоп була.\n1. Ваҡ ҡына итеп туралған япрағы һәм һабағына 1:4 нисбәтендә араҡы ҡойоп, 10 көн ҡараңғы урында төнәтергә. Һөҙөп алғандан һуң 30 тамсы төнәтмәне бер ҡалаҡ һыуға бутап, көнөнә ике тапҡыр эсергә. Атеросклероздан һәм биҙгәк тотҡанда килешә. Шулай уҡ уны һыҙлаған быуындарға ла һөртөргә ярай.\n2. Бер балғалаҡ йәшел үләнгә 1,5 стакан ҡайнап бер аҙ һыуынған һыу ҡойорға һәм бер сәғәт төнәтергә. Көнөнә ике тапҡыр ашағандан һуң эсергә. Был төнәтмәнең зыяны юҡ, ә бына иммунитетты нығытырға ярҙам итәсәк.\n3. Ваҡ ҡырғыста ҡырылған бер ҡалаҡ ҡырағай һарымһаҡ һуғанына 2 стакан ҡайнатып һыуытылған һыу ҡушып бутарға һәм бер сәғәт төнәтергә. Көнөнә өс тапҡыр ашар алдынан эсергә. Ошоноң уҡ марляға уралған тампонын тымауҙы дауалау өсөн ҡулланалар. Эренләп торған яраға һәм тимрәүгә лә файҙаһы тейә.\nБынан тыш, урман йыуаһы сәстең үҫеүенә ыңғай тәьҫир итә. Шуның өсөн пеләшлек янаусы ир-егеттәргә уның төнәтмәһен эсеү файҙалы.\nЯҙҙың иң тәүге үҫемлектәренең береһе булған урман йыуаһының файҙаһы күп. Әммә шул уҡ ваҡытта бөтә кешегә лә берҙәй үк файҙалы тип уйларға ярамай. Кемдәр гастрит, ашҡаҙан сей яраһы, панкреатит, холецистит менән ауырый, уларға был үҫемлекте ашау, дарыу урынына ҡулланыу ҡәтғи рәүештә тыйыла. Хатта бер ниндәй сирегеҙ булмаған осраҡта ла, уны күпләп ҡулланырға тәҡдим ителмәй. Баш ауыртыуы, йөрәк эшмәкәрлегендә өҙөклөктәр барлыҡҡа килеүе, йоҡоһоҙлоҡ йонсотоуы ихтимал. Ауырлы ҡатындарға ла бик һаҡ булырға кәрәк. Берҙән, микроэлементтар һәм витаминдарға бай булһа, икенсенән, күп күләмдә буласаҡ әсәгә лә, тыуасаҡ сабыйға ла зыян килтереүе бар.\nЙәшел япрағына ҡыяр, редиска, йомортҡа, сыр ҡушып, ҡаймаҡ менән бутағанда бик тәмле салат килеп сыға.\nСығыу ваҡыты 9-06-2018, 08:00 | Ҡаранылар: 94


Архитектура ҡомартҡыһы тергеҙелә\n12 Апрель 2019, 12:07\n2015 йылдың көҙөндә янғындан ныҡ зыян күргән Сибай филармонияһы бинаһы яңынан тергеҙелә башланы. Төҙөлөштө алып барыу тендерен еңеп сыҡҡан Мәскәүҙең «Равелен» фирмаһы эшселәре март башында уҡ эш башланы. Иң башта етәкселек биләмәгә башня краны индереп бина эсенән ҙур төҙөлөш ҡалдыҡтарын сығарттырҙы. Эс яҡ техника ярҙамында эре-төрөнән бер аҙ шулай таҙартылғас, төҙөүселәр «П» рәүешендәге стеналар эсен һөрөм ҡалдыҡтарынан бушатты. Ошо көндәрҙә улар элекке стеналар буйынан траншеялар ҡаҙып бөтөп, яңы стена өсөн нигеҙ һала башланы.\n—Бөгөн 0 билдәһенә етеп, һул яҡ стенаны күтәреүгә бетондан нигеҙ ҡатырыла. Шул уҡ ваҡытта элекке бинанан ҡалған стеналар махсус металл конструкциялар менән нығытыла,—ти Сибай концерт-театр берекмәһенең төҙөлөш буйынса директор урынбаҫары Радик Мирданов.—Экcперттар төҙөлөш башлар алдынан урында һәр яҡлап тикшереүҙәр үткәрҙе. Бығаса 60 йылдан ашыу торған стеналар төҙөлөш барышында зыян күрмәһен өсөн хәүефһеҙлек мәсьәләләре алдан хәл ителде.\nАмпир стилендәге ал яҡ, уң һәм һул тәңгәлдәге стеналар шул килеш ҡала. Буласаҡ мәҙәниәт усағы эстән инде өр-яңы итеп төҙөләсәк. Күләме, әлбиттә, элеккенән күпкә ҙураясаҡ. Яңы бинала ҙур һәм бәләкәй зал, коридор, биҙәнеү, техник бүлмәләр заманса итеп һалынасаҡ.\nҠалабыҙға биҙәк өҫтәгән архитектура ҡомартҡыһы һаҡланған, шул уҡ ваҡытта яңынан төҙөлгән үҙенсәлекле бина 2020 йылдың көҙөндә сафҡа инәсәк тип күҙаллана. «Равелен» фирмаһының етәкселеге Мәскәүҙә булһа ла, төҙөлөшкә урында йәшәүселәр йәлеп ителгән. Был да үҙ нәүбәтендә ҡалала эшһеҙлек мәсьәләһен ыңғай хәл итеүгә булышлыҡ итә.


Башҡортостанда ҡояш һуғып 15 кеше, шул иҫәптән алты бала табиптарға мөрәжәғәт иткән | ГТРК «Башкортостан» — Новости Уфы и РБ\nБашҡортостанда ҡояш һуғып 15 кеше, шул иҫәптән алты бала табиптарға мөрәжәғәт иткән\n03 августа 2016 — 15:29 ГТРК «Башкортостан»\nБыл турала бөгөн һаулыҡ һаҡлау министрлығынан хәбәр иттеләр. Тиҙ ярҙам машинаһын саҡыртыу ҙа был көндәрҙә күпкә артҡан. Республикала быға тиклем булмаған хәл-ҡояштан тәне бешеүселәр ҙә бар. Был осорҙа, айырыуса, йөрәк сирлеләргә ҡыйынға тура килә. Табиптар уларға күләгәлә күберәк булырға кәңәш итә.


Хуш бул, остаз! - Bash.News\nХуш бул, остаз!\nХуш бул, остаз! https://bash.news/news/87576_xush_bul_ostaz\n07 ғин 2019, 20:38\nБөгөн республика йәмәғәтселеге танылған хирург, күренекле ғалим, йәмәғәт һәм дәүләт эшмәкәре Венер Ғәзиз улы Сәхәүетдиновты һуңғы юлға оҙатты. Мәрхүм менән хушлашыу Мәләүез районы Томансы ауылында ойошторолдо.\nҒәҙел, талапсан,эшлекле булмышы менән Венер Ғәзиз улы Сәхәүетдинов күренекле табип, оҫта ойоштороусы, иманлы хажи, һәләтле ил ағаһы... Томансы ауылының ғына улы түгел, ә тотош Рәсәй өсөн киң ҡарашлы, олпат аҡһаҡал ине.\nВил Тимербулатов, Медицина фәндәре докторы, профессор: “Медицина университетын яңы кимәлгә күтәрҙе. Бөгөнгө күп профессорҙар уның уҡыусыһы”.\nРектор булып эшләү дәүерендә яңы факультеттар аса, етенсе корпус, ике ятаҡ төҙөлә, профессорҙар һәм уҡытыусылар төркөмө күҙгә күренеп йәшәрә һәм улар һөҙөмтәлерәк эшләй башлай.\nФәнил Күзбәков, Филология фәндәре докторы, профессор: “Китаптар яҙып ҡалдырҙы, уҡыусыларын ҡалдырҙы. Улар киләсәктә лә халыҡҡа хеҙмәт итәсәк”.\nӘмир Солтангәрәев, Башҡортостандың атҡаҙанған юрисы: “Кадрҙар мәсьәләһен хәл итте. Доктор, кандидаттар ғына үҫтермәне, табиптар уҡытты”.\nДепутат булараҡ медицина һәм ирҙәр һаулығын һаҡлау, тәмәкегә ҡаршы етди закондар ҡабул итеүҙә тәҡдимдәр индерә. Диндар ир-уҙаман булараҡ тыуған ауылында мәсет төҙөп ҡалдырған. Тирә -яҡта ул медицина ярҙамы күрһәтмәгән бер кеше лә ҡалмаған.\nПрофессор,ғилем эйәһе, хөрмәтле аҡһаҡал тормош хәтирәләрен ташҡа баҫтырған. Унда иртә таңдан ут артынан йүгереүсе үҫмер булмышы, күҙәтеүҙәре, табип практикаһында үткән мәлдәре сағылдырылған. Тасуири әҙәби тел, халыҡсан яҙылған хикәйәләр беҙҙе тормоштоң ҡәҙерен белергә, миһырбанлы булырға, тормошто өндәй. Ауылдаштарынан иртә менән ҡуҙ алырға йүгергән үҫмер, һуңғы һулышынаса халыҡҡа йөрәк ҡуҙын таратты. Профессор, медицина фәндәре докторы Венер Ғәзизйән улы Сәхәүетдинов ата-бабалары төйәгендә Мәләүез районы Томансы ауылында ерләнде.\nБСТ Y.Metrika: 88\nӨфөлә хәүефле балалар майҙансыҡтары юҡ\n16:06, 23 июл\nРәсәйҙә һатыуҙағы эсәр һыуҙың дүрттән бер өлөшө ялған\n11:03, 23 июл\nБашҡортостан индустриаль парктарҙа инфраструктура булдырыу буйынса конкурста ҡатнаша\n09:00, 23 июл\n12 августа Рәсәйҙә мосолмандар күпләп йәшәгән төбәктәрҙә, шул иҫәптән Башҡортостанда Ҡорбан байрамы рәсми билдәләнә\n08:08, 23 июл


Кис йүгереү - Страница 6 - Спорт - Башҡорт форумдары\nОтправлено 16 Декабрь 2012 - 07:01\nБөгөн, ҡайҙалыр Өфөлә… "снежный человек"\nснежный человек.jpg 121,11К 6 Количество загрузок\nБыл "снежный человек"та ярhыу йорэкле СапсаН тосморлэнэ тугелме hун?\nҠыш буйы йүгергән һуҡмағым ошо хәлдә бөгөн…\nмин йүгергән ер.jpg 92,79К 0 Количество загрузок\nОтправлено 19 Апрель 2013 - 11:32\nтуда не зарастет народная тропа..."\nСәләмәт тормошҡа, тәбиғәт мөғжизәләренә бағышланған матур һәм тыныс һуҡмаҡ.\nНам за ним точно не угнаться с нашей скоростью\nОтправлено 30 Май 2013 - 10:17\nЕтте мәлдәр - туҡтаныңмы,\nСерәкәйҙәр ала һырып.\nШуны ғына көткән кеүек,\nТоралар, ҡаныңды һурып…\nСерәкәйҙәр1.jpg 104,49К 2 Количество загрузок\nСерәкәйҙәр2.jpg 98,82К 1 Количество загрузок\nТундрала ошолай күп була. Быйыл ғына шулай күпме серәкәй?\nБыйыл ғына түгел.\nЯмғыр яуҙы, көндәр эҫе - таралыу өсөн бына тигән шарттар тыуҙы…\nКилеп тороп, етмәһә, мин шул яҡтарҙа даими йүгереп йөрөп ятҡан булам бит әле ул… Бер-береһенә хәбәр итеп, йыйылып, мине көтөп йөрөмәйҙәр тимә…\nОтправлено 31 Май 2013 - 08:21\nУрманда улар, айырыуса, күп инде. Етмәһә, урманда йүгереүселәр һирәктер. Яҙҙым да инде берәй төрлө эфир майы ҡулланырға кәрәк, тип. Айырыуса, лавандовыйҙы улар яратмай, ти. Иң ҡулайлыһы һарымсаҡ ашап сығырға. Ул саҡта талпандар ҙа яҡынламаясаҡ. Вампирҙар ҙа Тфү-тфү-тфү.\nМахсус аптекаға барып, лаванда майын һатып алдым да, һынап ҡарарға булдым. Һынау үтмәне тип әйтергә була. Һылаған ергә генә бер ни ҡәҙәр ултырмайҙар тип әйтергә мөмкин.\nСерәкәйҙәр бөттө тиеп\nЙүгереп йөрөһәм бөгөн…\nАлдан шатланғанмын икән -\nСыҡҡан һунарға…күгәүен />\nӘйткәндәй, серәкәйҙәр ҙә, күгәүендәр ҙә тир еҫен яраталар. Шулай булғас, йүгерек батыр Сапсан, күгәүендәрһеҙ булмаҫ инде тренировка аҙағында. Тағы ла ишеткәйнем, серәкәйҙәр һары төҫлө кейемде оҡшатмай, тип.\nСапсан яҙғайны хәбәрен,\nЮгерәм тип бер паркта.\nМин дә барғайным бер паркка,\nИнгән ерҙә күпме йәнлек\nБәйле килеш ултыра.\nХужалары фото һатып\nАры үттем. Еңеү паркы.\nХәтер һаҡлана бында.\nБулдым мин бер таш һында.\nЮлымды ары борҙом.\nБик оҙаҡ ҡарап торҙом.\nБер нәмә лә тешләмәне,\nҠайҙан табаһың күгәүен,\nӘ мин йүгергән урманда\nСерәкәйҙәр ҙә шыпандай -\nМин тәмлерәк, күрәһең…\nКөндәр йылынғас, паркка сыға башланым. Әлегә йүгереү тураһында һүҙ юҡ, сөнки тәнде яҙып алырға кәрәк. Ҡата башлаған.\nЛОПАТКА - ҡалаҡ һөйәге ( http://huzlek.bashqort.com/index.php?id=home ) тирәһе ауырта. Бөгөн нығыраҡ икенсе нәмә борсоно. Салауат Юлаев ярынан аҫтағы уйhыулыҡ (долина) өҫтөндә hары hыҙаттар (полоса). Ел булмағас, заводттарҙың зарарлы төтөнө таралмаған... hәм ғөмүмән ул бар...


Һәр сараның уртаһында – ағинәйҙәр » "Йәшлек" гәзите\nГазета "Йәшлек" » Яңылыҡтар таҫмаһы » Һәр сараның уртаһында – ағинәйҙәр\nҺәр сараның уртаһында – ағинәйҙәр\nХәйбулла районының Татырүҙәк ауылында ағинәйҙәр клубы өс йыл эшләп килә. Ошо ваҡыт эсендә изге, матур күп эш башҡарылған. Мәктәпкә барып, балаларға “бирнә йыйыу” йолаһын күрһәттек. Яҙ етһә, кәкүк сәйе, ҡарға бутҡаһына әҙерләнеп сығабыҙ, төрлө уйын ойошторабыҙ. “Буратино” балалар баҡсаһына барып, мәрхәмәтлек тураһында диспут үткәрҙек. Ағинәйҙәр үҙ-ара айыҡ тыуған көндәргә йөрөшәбеҙ. Ауылда бәйләм түңәрәге лә эшләп килә, унда ла йөрөргә өлгөрәбеҙ. “Таҙа һыу буйҙары” акцияһында ихлас ҡатнашабыҙ. Дини байрамдар өлкән ағинәйҙәрһеҙ үтмәй. Өлкән ағинәйебеҙ Ғәлиә Ибраһимоваға 96 йәш тулды. Фәүзиә Ихсанова 83 йәшен билдәләне. Ул, оло йәштә булыуына ҡарамаҫтан, “Йәшлек” гәзитен баштан алып аҙағына тиклем уҡып сыға. Кроссвордтар сисергә ярата. Шәфиғә Халиҡова ике тапҡыр хажға барып ҡайтты, алты балаға матур итеп тәрбиә биргән. Ауылда аят уҡырға күп йөрөй. Зөләйхә инәй Ҡужагилдина ла аяттар уҡый, ҡот ҡоя. Ҡот ҡойҙорорға алыҫтарҙан да киләләр. Мөләйем ағинәйебеҙ Венера Батисова кешеләргә өгөт-нәсихәт бирә, тәмле итеп бауырһаҡ бешерә. Хәбирә инәй Игичурина ла үткәрелгән сараларҙан ситтә ҡалмай.\nБыйыл апрель айында Йылайыр районының Ҡашҡар ауылына ҡунаҡҡа барҙыҡ. Улар беҙгә “Орсоҡ” байрамын күрһәтте. Ҡунаҡ ашы – ҡара-ҡаршы тип, беҙ ҙә уларҙы саҡырҙыҡ. Мөнәжәттәр уҡып, мәҡәлдәр әйтешеп, йырҙар йырлап, шиғырҙар һөйләп, улар беҙҙән матур тәьҫораттар менән ҡайтты. Хәйбулла районының Бүребай ауылында “Ҙур бейеү” бәйгеһе үтте. Унда йәшерәк ағинәйҙәребеҙ менән көсөбөҙҙө һынаныҡ. Бөтә турҙа ла ҡатнашып, финалға сыҡтыҡ.\nЙәш ағинәйҙәребеҙҙән Нәғимә Ғәббәсова матур итеп шиғыр һөйләй, тәмле итеп ҡоймаҡ ҡоя, Рима Солтанова бәйләүгә, йырға, бейеүгә оҫта, Гөлдәр Солтанова бисерҙан төрлө ҡул эштәре эшләй, бешеренергә ярата, күмәстәре телеңде йоторлоҡ тәмле була, Миңһылыу Байғужина ла ҡул эштәренә оҫта, бешеренергә лә ихлас. Сәрүәр Тусалина бөтә яҡтан да килгән тип әйтергә була. Үҙе тегә, үҙе сигә, бешеренергә оҫта, ырғаҡ менән кофталар, күлдәктәр бәйләй. Бик ҡунаҡсыл Рәйсә Айҙашева – беҙҙең хажиәбеҙ. Ҡулынан килмәгән эше юҡ. Рәйсә Ғүмәрова алтын ҡуллы. Быйыл Татырүҙәк ауылында урам байрамы үткәрҙек. Ғүмәровтарҙың ғаиләһе “Иң өлгөлө йорт” номинацияһында билдәләнде. Баҡсаларындағы сәскә, емеш-еләк, ағастарҙы күреп, иҫ китерлек...\nАғинәйҙәребеҙ тәмлекәстәр бешереп, район һабантуйындағы бәйгеләрҙә урындар ҙа алды. Ауыл сараларынан да ситтә ҡалмайҙар. 9 Май байрамында халыҡты “Һалдат бутҡаһы” менән һыйланылар. йәш яҙыусы Айгиз Баймөхәмәтов ҡунаҡҡа килгәс, уға йылы ойоҡбаш бүләк иттеләр. Күптән түгел күстәнәстәр тотоп, Аҡъяр балалар приютына ҡунаҡҡа барып, балаларҙы ҡыуандырҙылар. Шулай уҡ 1 сентябргә күп балалы ғаиләгә мәктәп кәрәк-ярағы алып биреп ярҙам иттеләр.\nБына шулай гөрләп йәшәй беҙҙең Татырүҙәк ағинәйҙәре!\nСығыу ваҡыты 20-09-2016, 13:22 | Ҡаранылар: 483\nХалыҡ йолаларын һаҡлаусы


Иртәгәнән юл хәрәкәте ҡағиҙәләрен боҙоусыларҙы тағы ла бер үҙгәреш көтә | ГТРК «Башкортостан» — Новости Уфы и РБ\n14 January 2016 — 16:14\nУл административ штраф күләме, шулай уҡ алимент өсөн бурыстары 10 мең һумдан артҡан водителдәргә ҡағыла. Уларҙың водитель таныҡлығы ваҡытлыса ғәмәлдән сығарыласаҡ. Водителдәр 23 декабрҙән алып һалынған штрафтың ярты хаҡын ғына түләй ала. Тик ташлама булһын өсөн уны 20 көн эсендә административ хоҡуҡ боҙоу тураһындағы ҡарарҙа күрһәтелгән иҫәпкә күсерергә кәрәк. Автомобиль менән эскән килеш идара итеүселәр, ҡаршы яҡ юлдан хәрәкәт итеүселәр, теркәлмәгән транспорт менән идара итеүселәр ташламаларға өмөт итә алмай.


Йәшәйеш - шул уҡ сериал түгелме\nБерәй апай тейешле кешегеҙҙең үҙ теләге менән сери ал ҡарауҙан баш тартыуын күҙ алдына килтерә алаһығыҙмы Әйтә йек, "Кармелита" йәки "Исцеление любовью" сериалдарын ҡарарға теләмәй  Ә быға ти клем ул тын да алмайынса "Подари мне жизнь!" сериалын "йотто мо" Бер аҙ үткәнгә ҡайтһаҡ, "Санта - Барбара", "Рабыня Изаура" һәм башҡалар... Борсолмағыҙ,\nул бер үҙе генә түгел. Миллионлаған Рәсәй телетамашасылары бөгөн сериал ҡарай. Сит ил сериалдары тураһында бик күп яҙылды, бөгөн иһә\nүҙебеҙҙең драматургтар ҙа шундай уҡ тетрәндергес тарихтар төшөрөргә өй рәнде, әммә, Рәсәйгә хас булғанса, беҙҙең фильмдарҙа матур һ үҙҙәр һәм бай кейемдәр, биҙәктәр аҙыраҡ. Әммә башҡаһы беҙҙә лә етерлек, һәм бәғзе п ерсонаждар\nматур итеп үҙҙәрен ҡорбан иткәндән һуң, ҡалғандары барлыҡ а уырлыҡтарҙы\nла геройҙарса үтеп, бәхетле финалға барып етәсәк, фильм иһә\nбайрам итеү менән тамамланасаҡ.\nНимә тураһында әле мин Ә, эйе! Мин бер ҙә сериалдарға ҡа ршы түгел. Дөрөҫ, уларҙы бик һирәк ҡарайым, сөнки бер серияһынан һуң уҡ\nкем "ыңғай", кем "тиҫкәре" булыуы, һөҙөмтәлә кем еңелә, ке м йондоҙҙарға табан атлаясағы билдәле. Әммә беҙҙә телетапшырыуҙар ҡарауға сик юҡ . Һәр кем\nкүңеле теләгәнде ҡарарға хоҡуҡлы.\nМинең бары тик бер аҙ фекер йөрөтөү генә ине. Әгәр сериа лдарҙың кейем - һалым, интерьер һәм фразаларҙан торған матур\n"ҡабын" сисһәң, бик аҙ нимә тороп ҡаласаҡ. Был ғына түгел, дәрттәр ярһыуы, намыҫлы, йәки, киреһенсә, түбәнсел ҡылыҡ ҡылған кешеләрҙе күрер өсөн телевизор экранын а текләп ултырыу мотлаҡ түгел. Күрше фатир, подъезд, күрше йортта тағ ы ла ҡыҙығыраҡ тарихҡа шаһит булырға мөмкин. Һәм берәүгә генә лә түгел. Бары\nтик улар билдәле ваҡытта ғына түгел, ә сикһеҙ дауам итеүе и хтимал. Һәм\nгеройҙар ҙа мотлаҡ сәғәт етелә пәйҙә булмай, ә даими рәүешт ә үҙ тормошо менән йәшәүен дауам итә. Һәм, иң мөһиме, уларҙы\nҡарауҙы башлар йәки\nтуҡтатыр өсөн телевизор кнопкаһына ғына баҫыу етмәй. Аҙағы бәхетле\nтамамланыуы ла шарт түгел.\nБына, мәҫәлән, беҙҙең күршелә йәшәүселәр төп герой булып сығыш яһаған тарихтарҙың береһе.\nЙәшәгән ти бер сибәр ҡыҙ, йырларға - көлөргә яратҡан, ғө мүмән, бик шат күңелле булған ул. Үҙе кеүек матур һәм батыр осоусы менән ду ҫлашҡан. Бер\nкөнө осоусы һәләкәткә осрай, ауыр йәрәхәтләнә һәм һөйгәненә\nауырлыҡ һалмаҫ өсөн алыҫ - алыҫтарға сығып китә, ә китер алдынан яҙғ ан хушлашыу хатында уларҙың башҡаса бер ҡасан да күрешмәйәсәктәре тураһы нда белдерә. Ҡыҙ ҡайғыһынан аҡылдан шашырҙай була, егеттең артын ан ер\nсигенә лә китергә әҙер ҙә бит, тик уның ҡайҙалығын белмәй.\nӘ тормош дауам итә... Бына бер саҡ уға икенсе егет ғашиҡ була, тик ҡыҙға ул бер ҙә оҡшамай. Тик ныҡышмал булып сыға егет, ҡыҙҙ ы эҙәрлекләй башлай. Бер ҡайҙа ла ҡасып ҡотола алмай, ҡайҙа барһа ла эргәһенә ғашиҡ егет килеп баҫа. Ниһәйәт, ул үҙ теләгенә ирешә - ҡыҙ был еге ткә кейәүгә сыға. Уларҙың өс улы донъяға килә. Балалар үҫә. Бер көндө ир ҡатынына балта\nменән һуға. Яралары үлемесле булмай, тик тәнендә балта эҙҙә ре ҡала.\nАсыҡланыуынса, ул быға тиклем дә ҡатынын туҡмаған булған ик ән. Эсергә лә яратҡан. Ғөмүмән, тормоштары шәптән булмай ула рҙың. Ирҙе төрмәгә ултырталар. Тик ҡатын унан айырылмай, фатирын да алмаштырмай , башҡа ҡалаға ла күсеп китмәй. Ҡайҙа китһәм дә барыбер табасаҡ ул м ине, тип уйлай ҡатын. Улдары үҫеп етә, ире ваҡытын тултырып ҡайта, һәм улар тағы ла\nбарыһы бергә йәшәй башлай.\nЙылдар үтә, йәш сибәр ҡыҙ йыуан ҡатынға әйләнә. Араҡы ме нән һатыу итә, процентҡа аҡса бирә. Фатирҙа улар менән бергә\nһигеҙ эт, ике бесәй йәшәй һәм бер ваҡытта ла ремонт эшләнмәй. Улдары күптән инде үҙ ға иләләре менән башҡа ҡалаларға таралыша.\nБер заман ҡатын ауырый башлай, көнө буйы тип әйтерлек уры нынан тормай. Ире уны тәрбиәләмәй, пенсия аҡсаһын тулыһынса эсеп бөтә. Һуңғы көндәрендә ҡатындың эргәһенә бер кем дә инмәй тиерлек.\nҠатын вафат була, ире был ваҡытта күрше бүлмәлә иҫерек ки леш аунап ята. Ул әле лә иҫән, даими рәүештә күрше магазинға\nараҡы алырға йөрөй.\nОшо сериал өсөн сюжет түгелме Тик уның буйынса бер ҡасан\nда сериал төшөрмәйәсәктәр, сөнки ул беҙҙең йәшәйешебеҙ. Телевизорҙа\nкүрһәткәндәрҙән ул матур "ҡабы" булмауы менән айырыла. Һә м бында күпте белгән режиссер беҙгә ҡайҙа - мөхәббәт, ҡайҙа - нәфрәт, кемдәр ыңғай герой, кемдәр - кире, кем оҡшарға тей еш, кемде яратмаҫҡа тейешлегебеҙҙе лә күрһәтеп бирмәй.\nТелеивзорҙы ҡабыҙып, сираттағы серияны ҡарап, түҙемһеҙлек\nменән иртәгә буласағын көтөү еңелерәк, әлбиттә. Ә бына ошон дай уҡ сериал өҫтәге йә\nаҫтағы ҡаттағы күршеләребеҙҙә башланһа, уны ишетергә лә, кү рергә теләмәйбеҙ. Ә инде кемдер беҙҙең ярҙамыбыҙға мохтаж икән, бө төнләй ишекте бикләп ултырабыҙ. Ә был бит шул уҡ сериал, тик уның " фантигы" ғына юҡ.


Беҙҙең редакцияға ярҙам һорап Өфө ҡалаһынан өсөнсө төркөм инвалиды Христина Алексеева мөрәжәғәт итте\nУл ун йылға яҡын фатир көтә. Ҡатын ҡыҙы һәм инвалид ейәнсәре менән ваҡытлыса ҡуртымға алынған торлаҡта йәшәргә мәжбүр. Ауырыу ханым ғаиләһе менән инвалид пенсияһына ғына көн күрә.\nӨйҙә ауыҙға ҡабырлыҡ та ризыҡ юҡ. Христина Алексееваның әхирәттәре ҡайһы берҙә аҙыҡ-түлек килтереп китә. Ҡатын көс-хәл менән хәрәкәт итә, ҡаты ауырығанлыҡтан эшләй алмай. Уға йәшәргә ошо ике тоҡҡа тултырылған дарыуҙар ғына ярҙам итә. Етмәһә, быйыл С гепатиты, эсәктәре йәбешкән тигән диагноздар өҫтәлә. Операция артынан операция кисергән ханым бөтөнләй бөлгөнлөккә төшә, ҡаҡ һөйәккә ала. Элекке фотоларына ҡарап, үҙенең ошондай хәлгә ҡалыуына аптырап ҡуя.\nЭлек Христина Алексеева тормош иптәше менән ҡәйнәһенең участкаһында төҙөлгән йортта йәшәй. Ләкин торлаҡ сафтан сыҡҡан. Был ауып барған йортта йәшәрлек түгел, ҡуртымға фатир ҡиммәт, тип зарлана Христина Николаевна.\nХристина Алексеева ҡыҙы менән тыумыштан мәмкинлеге сикләнгән ейәнсәре Полинаны тәрбиәләй. Ҡыҙ үҙаллы ашай ҙа, йөрөй ҙә алмай. Сиратһыҙ торлаҡ алыу өсөн бер нисә тапҡыр судлашырға тура килә. Өфөнөң Орджоникидзе район судында уларҙың ғаризаларын ҡәнәғәтләндерһәләр, Башҡортостандың Юғары суды кире ҡаға.\nӨфө ҡала хакимиәтендә белдереүҙәренсә, Христина Николаевнаның ваҡытлыса йәшәү өсөн урын алыу хоҡуғы бар. Ә фатирҙы уға бер нисә йыл көтөргә кәрәк. Ләкин һаулығы ныҡ ҡаҡшаған ханым торлаҡты күрә алмаҫмын тип ҡурҡа. Ә ҡыҙы Юлиә Алексеева бер ҡайҙа ла эшләмәй. Өфө ҡала хакимиәтендә белдереүҙәренсә, ул йыш ҡына балаһы менән әсәһен бикләп ҡалдырып китә. Ошондай хәлдән ялҡҡан әсә, тыныс һәм сәләмәт тормош тураһында хыяллана.


Рухи хазина - GTRK.TV — Новости Уфы и РБ\nБөгөн Мәжит Ғафури исемендәге Башҡорт дәүләт академия драма театрында тап ошо исем аҫтында күркәм мәҙәни сара үтәсәк. Унда „Ҡөръән Кәрим сүрәләренә шиғри аңлатмалар„ китабының исем туйы була. Кисәнең режиссеры-Хөрмәтулла Үтәшев. Рухи ҡиммәттәргә,уларҙы һаҡлау һәм киләсәк быуынға еткереүҙе тәүмаҡсат иткән сара 19-сы май Башҡорт дәүләт академия драма театрында 19 сәғәттә башлана. Сүрәләрҙе шиғри юлдарға күренекле шағир, йыраусы, ҡурайсы, Муса Мортазин исемендәге премия лауреаты Мәүлит Ямалетдинов һалған. Ул был изге эш менән 23 йыл буйына шөғөлләнә.


Чемпиондар – үҙебеҙҙә!\n4 Май 2019, 16:51\n19-21 апрелдә Стәрлебашта уҡыусыларҙың 21-се спартакиадаһы сиктәрендә көрәш буйынса республика финал ярыштары үтте. Был бәйгелә республиканың 39 ҡала-районынан иң көслө көрәшселәр ҡатнашты.\nФиналға беҙҙең райондан ике уҡыусы үткәйне. Балалар-үҫмерҙәр спорт мәктәбе тәрбиәләнеүсеһе, Күгәрсен урта мәктәбенең 8-се класс уҡыусыһы Етебулаҡ ауылынан Данил Ильясов 65 кг ауырлыҡ категорияһында еңеү яуланы һәм республика чемпионы исеменә лайыҡ булды.\nАйрат ШӘРИПОВ, балалар-үҫмерҙәр спорт мәктәбе уҡытыусыһы.


Коммерцияға ҡарамаған ойошмаларҙың 69 проекты Башҡортостан Башлығы гранттары конкурсында еңеү яуланы // Йәмғиәт | новости башинформ.рф\n13:48, 22 августа 2019 Йәмғиәт\nБашҡортостан Республикаһы Башлығының граждандар йәмғиәтен үҫтереү өсөн гранттары конкурсына йомғаҡ яһалды, тип хәбәр итә республиканың Ғаилә, хеҙмәт һәм халыҡты социаль яҡлау министрлығы. Конкурсҡа бөтәһе 229 ғариза бирелгән. 69 проектҡа грант ярҙамы тапшырыла.\nГрант аҡсаһын — 50 миллион һумды — республиканың коммерцияға ҡарамаған ойошмалары үҙ-ара бүлеште.\nБер миллион һумдан ашыу сумманы түбәндәге проекттар алды:\n«Башҡортостан Республикаһында Халыҡ-ара КВН кубогы-2019» (Өфө ҡалаһының шаяндар һәм отҡорҙар клубы),\n«Сәләмәт коллектив — сәләмәт республика» (Башҡортостан Республикаһында «Ыңғай мөхит» ойошмаһы),\n«Коммерция ҡарамаған ойошмаларҙың йәнле селтәре» (Өфөнө үҫтереү йәмәғәт фонды),\n«Башҡортостан Республикаһындағы социаль әүҙем ғаиләләрҙең «Өлгө ал!» фестивале («Импульс» халыҡҡа социаль ярҙам күрһәтеү коммерцияға ҡарамаған ойошмаһы).\n«Следж райондарға бара!» («Башҡортостан пираттары» следж-хоккей клубы),\n«Йәнле һан» математика күргәҙмәһе («ИНТЕЛЛЕКТУС» мәҙәни-танып блеү үҙәге), «Йәшлек» гәзитенең Булат Солтангәрәев исемендәге республика премияһы – уҡыусы йәштәр араһында ижади конкурс» (Башҡортостандың Журналистар союзы).\nБашҡортостан Башлығы гранттарын отҡан конкурс проекттары менән «Башҡортостан Республикаһы гранттары» мәғлүмәт порталында танышырға мөмкин.\nТеги: коммерцияға ҡарамаған ойошмалар, гранттар


Ҡулға өйрәтелгән ҡабандар - GTRK.TV — Новости Уфы и РБ\nҠулға өйрәтелгән ҡабандар\nБорай районында урынлашҡан һунарсылыҡ хужалығы ҡулға өйрәтелгән айыу, ҡабандар менән дан тота. Борай районында урынлашҡан һунарсылыҡ хужалығы егере – Фәдис Ғәйфиевтың һәр иртәһе Федя ҡушаматлы ҡулға өйрәтелгән айыуҙы ашатыуҙан башлана.\nФәдис Ғәйфиев хужалыҡҡа ике йыл элек осраҡлы рәүештә килеп инә. Өй ҡыйығын ябып йөрөүсе оҫта, бер ваҡытта ла бер үҙем урман араһында, йыртҡыс ҡырағай хайуандар араһында йәшәрмен,тип уйламай инем, ти.Ҡасандыр ҡала еренә береккән кеше, хәҙер инде үҙен урман-тауһыҙ, саф һауаһыҙ һәм ҡырағай хайуандарһыҙ күҙ алдына ла килтерә алмай. Януарҙар араһында йөрөп, уларҙы тәрбиәләп, үҙенә күрә бер ләззәт ала егерь.Боландарҙы өс йыл элек Свердловск өлкәһенән алып киләләр….\nӘле иһә хужалыҡта 9 баш мал иҫәпләнә. Уларға аҙнаһына өс тапҡыр ҡатнаш аҙыҡ бирелә, ә бесәндән иһә малҡайҙар бөтөнләй айырылмай.40 гектарлыҡ ерҙә сит өлкәнән килтерелгән боландарҙан башҡа, ҡабандар ҙа үрсетелә. Уларҙы туҡландырыу өсөн аҙнаһына 5-6 тоҡ ҡатнаш аҙыҡ талап ителә.Әле бында алты тиҫтәнән ашыу ҡабан иҫәпләнә. Былтыр – 50, быйыл көҙөн –утыҙлаған ҡыр сусҡаһын иреккә сығарғандар. Тиҙҙән хужалыҡта шулай уҡ боландарҙың да артыуы көтөлә.\nБашҡортостан Новгород өлкәһе менән хеҙмәттәшлек итәсәк\nРеспублика йортонда үткән рәсми осрашыуҙа ошо турала бер юлы биш килешеү төҙөлдө. Республика башлығы вазифаһын ваҡытлыса башҡарыусы Радий Хәбиров Новгород өлкәһе беҙҙе уңышлы инвестиция сәйәсәте менән ҡыҙыҡһындыра, шулай уҡ субъекттар араһында гуманитар хеҙмәттәшлек даирәләре лә киң,...\nКүнекмәләр сиктәрендә Рәсәйҙең Су-34 истребитель-бомбардировщигы 1 мең 500 килограмлыҡ идара ителеүсе бомба ташлаған. Уны тауҙағы нығытмаларҙы, бункерҙарҙы емереү, тимер-бетондан эшләнгән команда пункттарын юҡ итеү өсөн ҡулланалар. Бындай снарядтар 2015 һәм 2017 йылдарҙа Сүриәлә уңышлы һынау...\nБурысыңдә түлә һәм сит илгә сыҡ\nБашҡортостандың суд приставтары быйыл бурысы булған 214 мең кешегә Рәсәй биләмәһенән ситкә сығыуҙы тыйған. Кредит һәм алимент, штрафтар һәм һалым буйынса 30 мең һум һәм унан күберәк бурыстары булғандар илдән сыға алмай. Йылдың биш айында суд приставтары сит илгә сығыуҙы сикләү тураһында...\nСтәрлетамаҡта билдәһеҙ ир балалар майҙансығын емергән\nҠыҙмаса булып алған ирҙе шаһиттар телефондарына төшөрөп алған. Әлбиттә, иҫкәртеү яһаһалар күпкә яҡшыраҡ булыр ине. Балалар майҙансығына ул тиклем зыян килмәҫ ине. Ихатала ултырған машинаға тейгәс кенә, автомобиль хужаһы сығып бик ҡаты итеп һөйләшкәс кенә ир ҡасыу яғын ҡараған.\nПодъездарҙы кем емерә?\nРеспублика етәксеһе яңы ғына ремонтланған подъездарҙы емереүгә ҡарата үҙ фекерен белдереп халыҡты кисекмәҫтән участка полиция хеҙмәткәренә шылтыратырға, вандаллыҡ акты тураһында хәбәр итергә саҡырҙы. Күп көс һәм аҡса түгеп ремонтланған ҡайһы бер подъездарҙа әлегә билдәһеҙ кешеләр диуарҙарға яҙып,...\nСүп-сар реформаһы нисек бойомға ашырыла?\nБашҡортостанда сүп-сарҙы сорттарға айырыусы һәм эшкәртеүсе Экотехнопарк барлыҡҡа киләсәк. III Халыҡ-ара төбәк операторҙары съезында ошо хаҡтағы килешеүгә ҡул ҡуйылды. Республика етәксеһе Радий Хәбиров билдәләүенсә, Башҡортостан “Сүп-сар” реформаһына ышаныслы һәм еңел тотондо. Яңы системаға күсеүҙә...\nБашҡортостан Бөтә донъя башҡорттарының бишенсе Ҡоролтайына әҙерләнә\nӘле барлыҡ район һәм ҡалаларҙа, башҡорттар күпләп йәшәгән төбәктәрҙә йыйындар уҙа, делегаттар һайлана. Мәжит Ғәфури исемендәге Башҡорт дәүләт академия драма театрында Өфө ҡала башҡорттарының да беренсе ҡоролтайы үтте. Сарала өс йөҙгә яҡын делегат ҡатнашты. Йыйын сиктәрендә Өфө башҡорттары...\nӨфөгә Волга буйы федераль округы ҡотҡарыусылары йыйылды\nУлар аварияла бәләгә тарыған кешеләрҙе автомобилдән сығарыу, беренсе ярҙам күрһәтеү кеүек ярышта көс һынашты. Ғәҙәттән тыш хәл осрағында авария-ҡотҡарыу эштәренең һәр минуты ҡәҙерле ти, белгестәр. Авария урынына килеп еткән ҡотҡарыусылар иң беренсе хәлде баһалай, төрлө ҡатмарлыҡтарҙы билдәләй һәм...\nРәсәйҙә тиңе булмаған социаль проект\n“Баласаҡ векторы” проекттар бәйгеһенең махсус призына лайыҡ булған “Ғаилә” район-ара үҙәге эшмәкәрлеге менән Анна Кузнецова яҡындан танышты. Рәсәйҙә тиңе булмаған социаль проект бер йыл эсендә генә тиҫтәләгән ғаиләләрҙә ата-әсә һәм бала араһында йылы мөнәсәбәттәрҙе һаҡлап ҡалырға ярҙам...\nӨфөлә ата-әсәләрҙең 3-сө Республика форумы үтте\nБөтә Рәсәй Конгрессы сиктәрендә Өфөлә ата-әсәләрҙең 3-сө Республика форумы ла үтте. Ата-әсәләр хәрәкәте республикала һуңғы йылдарҙа әүҙем үҫешә, балаларҙың буш ваҡытын, ялын файҙалы һәм һөҙөмтәле ойоштороуҙа ҡатнаша. Республика етәксеһе Радий Хәбиров тәҡдим иткән тематик шәмбеләрҙе лә улар...\nХалыҡ-ара ғаилә көнөндә Өфөлә демография һәм ғаилә сәйәсәтенә арналған Бөтә Рәсәй конгресы асылды. Ул илдә “Демография” Милли проектын бойомға ашырыу сиктәрендә ойошторолдо. Балтас районы үҙәгендә йәшәгән Шаймөхәмәтовтар 11 бала тәрбиәләй. Рәсәй кимәлендәге мәртәбәле йыйында ғаилә тик ошо...\nҒәҙәттән тыш хәлдәр министрлығы иҫкәртә!\nРеспублика ҡотҡарыусыларының махсус белдереүе. Ғәҙәттән тыш хәлдәр буйынса идаралыҡ мәғлүмәттәренә ҡарағанда, шаршамбыла елдең тиҙлеге, урыны менән секундына 25 метрға етә.\nБашҡортостанда “Вектор. Бала саҡ-2019” конгрессы бара\nРәсәй кимәлендәге конгресста илдең һәр төбәгенән балалар хоҡуҡтарын яҡлаусы вәкилдәр ҡатнаша. Маҡсат - ғаилә һәм балалыҡты яҡлауҙағы иң алдынғы тәжрибә менән уртаҡлашыу. Омбудсмендар менән республика етәксеһе Радий Хәбиров осрашты. Радий Фәрит улы әйтеүенсә, Башҡоростанда киләсәк быуын хоҡуғын...\nБөгөн - Халыҡ-ара Ғаилә көнө\nХалыҡ-ара ғаилә көнө Берләшкән Милләттәр ойошмаһы тарафынан 1994 йылда булдырылды. Рәсәйҙә унан тыш 8 июлдә лә Ғаилә, мөхәббәт, тоғролоҡ көнө билдәләнә. Бөгөн шулай уҡ - “Бәхетле сәғәт”. Эш биреүселәр ғаиләле хеҙмәткәрҙәрен 1 сәғәткә иртәрәк ҡайтара ала.\nАт сабышы – халыҡ яратып ҡараған ярыштарҙың береһе. Район һабантуйҙарында ҡатнашасаҡ һыбайлылар Өфөлә “Аҡбуҙат” ипподромында иң етеҙ исеме өсөн көрәш башланы. Таһыллы ҡулдар аҫтында аттар бейеп кенә үтә. Һабантуй яландарында ярһып ярышҡан башҡорт аттары "Аҡбуҙат" ипподромында ла...\nТалпандарҙан тешләнеүселәрҙең һаны ҡырҡа артҡан\nМай байрамдарынан һуң талпандарҙан тешләнеүселәрҙең һаны ҡырҡа артҡан. Республика гигиена һәм эпидемиология үҙәгенә мөрәжәғәт итеүселәр ҙә күп. Сөнки паразиттың зарарлымы-юҡмы икәнен махсус лабораторияла ғына билдәләп була. Белорет районына сәфәр Евгений өсөн талпан ҡаҙалыу менән тамамланған....\nБашҡортостанда әле ужым баҫыуҙарын яңынан сәсеү ойошторолған\nХужалыҡтар ярайһы ғына ҙур компенсацияға өмөт итә ала. Башҡортостанда ужым культуралары быйылғы һалҡын ҡышты насар үткәрҙе. Уҙған йылдар тәжрибәһен иҫәпкә алғанда, беҙҙең климат шарттары өсөн был ҙур юғалтыу. Өфө районының Николаевка ауылындағы ауыл хужалығы предприятияларының береһендә 2 мең ярым...\nКүрелгән зыян күләме бер миллиард һум тирәһе\nРеспубликаның 42 районында ужым культуралары һәләк булыу сәбәпле ғәҙәттән тыш хәл иғлан ителде. Премьер-министр урынбаҫары һәм ауыл хужалығы министры вазифаларын башҡарыусы Илшат Фазрахманов әйтеүенсә, күрелгән зыян күләме бер миллиард һум тирәһе.\nБашҡорт халҡының ысын улы\nРеспублика Хөкүмәте премьер-министры урынбаҫары Артур Әхмәтханов донъя ҡуйҙы. Башҡортостан етәксеһе Радий Хәбиров үҙенең социаль селтәрҙәге сәхифәһендә «Дуҫым китеп барҙы. Яугир. Башҡорт халҡының ысын улы. Ул ҡаты сирләй ине. Һуңғы һулышына тиклем көрәште», — тип яҙҙы. Әхмәтханов Артур...\nФранцияла “һары жилеттарҙың” сираттағы акцияһы тыныс шарттарҙа үткән. Полиция менән бәрелештәр теркәлмәгән, тип хәбәр итә Раше Тудей телеканалы. Париждың үҙәк райондарында ҡаршылыҡ акциялары үткәреү ҡәтғи тыйылған. Ҡырғыҙстанда нефть базаһында сыҡҡан янғын сәбәптәрен тикшереү дауам итә. Джалал-...\n4 сәғәт эсендә күлдәк тегергә, йә иһә торт бешерергә һәм башҡа ҡул эштәрен башҡарырға – былар барыһы ла мөмкинлеге сикләнгән кешеләр араһында үткәрелгән 5-се төбәк һөнәри оҫталыҡ чемпионаты шарттары. Өфөлә, Салауатта һәм Стәрлетамаҡта кисә “Абилимпикс” ярыштарын асыу тантанаһы...\nБашҡортостан йыйылма командаһы “Йәш профессионалдар” тип аталған 7-се милли чемпионатҡа әҙерләнә. Быйыл ул Ҡазан ҡалаһында 20-се майҙан 24 –се майға тиклем үтәсәк. Чемпионатта төбәк-ара ярышта еңеүселәр ҡатнаша. Йәмғеһе 64 кеше 27 йүнәлештә һынау тотасаҡ. Улар араһында студенттар, мәктәп уҡыусылары...\nИмтихан асыҡ һәм ғәҙел булырға тейеш\nБыйыл мәктәп тамамлаусыларҙың 63 меңгә яҡыны Дәүләт имтихандарын тапшырырға әҙерләнә. Берҙәм дәүләт имтиханы 27 майҙан 1 июлгә тиклем бара. Төп дәүләт имтиханы иһә 24 айҙан 2 июлгә тиклем дауам итә. Имтихандарҙы көнэлгәре биреү этабы юғары ойошҡанлыҡ менән үтте. Мәғлүмәт таралған йә ҡағиҙә боҙған...\nТөп бурыс – кешеләрҙең ғүмере өсөн көрәшеү\nЙыл дауамында Башҡортостан юлдарында меңдән ашыу фото һәм видеотеркәү камераһы ҡуйыласаҡ. Был турала республика етәксеһе белдерҙе. Радий Хәбиров билдәләүенсә, төп бурыс – кешеләрҙең ғүмере өсөн көрәшеү, юл-транспорт ваҡиғаларында һәләк булыусыларҙың һанын кәметеү. Сер түгел, камера ҡуйылған...\nХакимиәт башлыҡтары сәғәте\nТәбиғәт шарттары уңай булһа, илештәр бер аҙнанан яҙғы сәсеү эштәрен тамамларға иҫәп тота. Ошо турала “Хакимиәт башлыҡтары сәғәте”ндә һүҙ барҙы. Башҡортостан башлығы вазифаһын башҡарыусы Радий Хәбиров менән осрашыуҙа райондың социаль-иҡтисади хәле тикшерелде. Илеш - аграр төбәк булып иҫәпләнә. Бында...\nӨфө Халыҡ-ара балалар уйындарында ҡатнашыусыларҙы ҡабул итергә әҙерләнә\nХалыҡ-ара балалар уйындарында ҡатнашыу өсөн Башҡортостанға донъяның төрлө ҡитғаларынан 1 мең 200-ҙән ашыу спортсы килеүе көтөлә. Дзюдо буйынса ярыш Өфөнөң 32-се спорт мәктәбендә үтәсәк. Бында 32 камера ҡуйыласаҡ. Бынан тыш, мәктәп майҙанында стритбол уйыны буйынса ла ярыш үткәреү ҡаралған....\n“Хирург” Күмертауҙа Рәсәй мотоциклын эшләү ниәте менән яна\nӨфөгә Рәсәйҙең билдәле байкеры, «төнгө бүреләр” клубы етәксеһе Александр Залдостанов килде. Был юлы «Хирург” ҡушаматы менән билдәле байкерҙың маҡсаты төбәктә мотомиҙгелде асыу ғына түгел, республиканың спорт өлкәһендәге ҡаҙаныштары менән танышыу. Александр Залдостанов ММА федерацияһы...\nЙәш белгестәргә дәүләт ярҙамы\nБашҡортостанда ауыл хужалығы техникумы һәм колледждарын тамамлаусы йәштәргә дәүләт ярҙамы күрһәтелә. Хәҙер белгестәрҙең 500 мең һумлыҡ субсидия алыу мөмкинлеге бар. Быға тиклем ошондай сумма тик юғары уҡыу йорттарында белем алғандарға ғына тейеш ине. Был тренажер һәм уның техник мөмкинлеге иген...\nРәсәйҙә балалар пособиеһын алыу ҡағиҙәләре үҙгәрҙе\nХәҙер беренсе һәм икенсе балаға пособие алыуға ғаризаны ата-әсәнең даими теркәлгән урынынан тыш, һәр ҡалала бирергә мөмкин. Элек пособиелар теркәлгән урын буйынса ғына түләнә ине. Хәҙер уны алыу өсөн хатта ваҡытлыса теркәлеү ҙә кәрәкмәй. Әле беренсе һәм икенсе бала өсөн пособиеларҙы бөтәһе 400 мең...\nБашҡортостанда һайлау участкаларын эше ике сәғәткә оҙайтыла\nРеспублика етәксеһе Радий Хәбиров Дәүләт Йыйылышы-Ҡоролтай ҡабул иткән ошо туралағы законға ҡул ҡуйҙы. Документҡа ярашлы, участкалар иртәнге етелә асылып киске туғыҙҙа ғына ябыласаҡ. Закон авторҙары әйтеүенсә, был мөмкин тиклем күберәк һайлаусыға үҙ гражданлыҡ хоҡуғын үтәргә мөмкинлек бирә....


Яралар оҙаҡ уңала.\nТағы бер йөрәк һыҙылып яна.\nИнтернациональ бурыс йондоҙо\nҠояшлы көндә ҡәберҙе биҙәй...\nОшондай һүҙҙәр менән башлана Питерҙағы рок төркөмөнөң бер йыры, һәм улар миңә илебеҙ һаман арынып бөтмәгән Афған исемле йөрәк һыҙланыуҙарын тулыһынса аңлата алған һымаҡ.\n1989 йылдың 15 февралендә совет ғәскәрҙәренең һуңғы колоннаһы Афғанстандан сығарылды. Илебеҙ был ҡанлы бәрелештә 14 мең һалдат һәм офицерын юғалтты. Советтар Союзының һәм Рәсәйҙең меңәрләгән хәрби хеҙмәткәре башҡа илдәрҙәге ҡораллы бәрелештәрҙә һәләк булды һәм, үкенескә күрә, был ҡайғылы исемлеккә һаман нөктә ҡуйылмай. Һуңғы арала был датаны яугир-интернационалистарҙың хәтер көнө итеп билдәләүҙән тыш, локаль конфликттарҙа һәләк булыусыларҙы иҫкә алыу көнө булараҡ билдәләй башланыҡ.\nЙылына бер тапҡыр ветерандар менән ҡасандыр үткән яуҙарҙы хәтерләтеүсе был датаны билдәләү - бер эш, ә бар ҡыйынлыҡтар һәм донъя мәшәҡәттәре менән уларҙың көндәлек йәшәйеше иһә - бөтөнләй икенсе нәмә. Республика ғаиләгә, балаларға һәм йәштәргә социаль-психологик ярҙам үҙәгендә "Һуғыш хәрәкәттәре ветерандары һәм инвалидтары проблемаларын хәл итеүҙә ведомство-ара хеҙмәттәшлек" темаһына түңәрәк өҫтәл үтте. Ҡатнашыусыларҙың яртыһы "чеченсыларҙан" тора ине, һәм ваҡытында Афғанды үткән яугирҙарға осраған ауырлыҡтар мираҫ булып яңы быуын ветерандарға ла тороп ҡалған булып сыҡты.\nБыл учреждениеның социаль-психологик ярҙам күрһәтеү буйынса бүлек мөдире Елена Чиглинцева локаль конфликт ветерандары мөрәжәғәтенең иҫәбе һәм структураһы хаҡында һөйләне. Уҙған йыл эсендә ун филиалы булған Республика үҙәгенә 6533 мөрәжәғәт килгән. Бөгөнгө көндә социаль - хоҡуҡ һаҡлау мәсьәләһе иң актуалдәрҙән һанала - уның буйынса 2336 кеше мөрәжәғәт иткән (37 процент), - был торлаҡ шарттарын яҡшыртыу, ташламалар юллау менән бәйле һорауҙар. Икенсе урында хеҙмәт эшмәкәрлеге һәм профориентация мәсьәләһе (18 процент), артабан медик-психологик реабилитация проблемалары килә. Үҙәк белгестәре ғаиләлә тыуған ҡыйынлыҡтарҙы хәл итеүҙә лә ярҙам күрһәтә. Ир менән ҡатын, ата-әсә мөнәсәбәттәре буйынса 30 кеше консультация үткән.\nТүңәрәк өҫтәл артынан урын алған министрлыҡ һәм ведомство чиновниктары ситтә ҡала алманы, уларға һорауҙар күп бирелде, әммә етәкселәр барыһына ла яуап бирергә әҙер түгел ине. Шулай ҙа һәр осраҡты айырым ҡарап, аныҡ һәм теүәл яуап табырға вәғәҙә иттеләр. Мәҫәлән, Өфөнөң "Хәрби туғанлыҡ" йәмәғәт ойошмаһы ағзалары 1993 йылдан бирле сиратта торған иптәштәренең һаман торлаҡ шарттарын яҡшырта алмағанына зарланды. Максим Филатов был мәсьәләне асыҡларға һүҙ бирҙе, әммә ҡала фондында торлаҡтың етерлек кимәлдә түгеллеген һәм мохтаж ветерандарҙың барыһын да торлаҡ менән тәьмин итеп булмауын да иҫкә алды. Шулай ҙа, бюджетта эшләүселәр өсөн ҡаралған ташламалар хәрби хәрәкәт ветерандарына ла ҡағыла, тимәк, ветерандар бюджет өлкәһе хеҙмәткәрҙәре өсөн әҙерләнгән программаларҙа, шул иҫәптән "Үҙ йортом" республика программаһында ҡатнашыу хоҡуғына эйә.\n- Торлаҡ шарттарын яҡшыртыуға мохтаждарҙы район хакимиәте сиратҡа ҡуйырға тейеш, дәлилһеҙ һорауығыҙҙы кире ҡағырға хоҡуҡтары юҡ, - тип аңлатты юрист, - әгәр улар сәбәпһеҙгә һеҙҙе сиратҡа ҡуйырға теләмәй икән, судҡа мөрәжәғәт итегеҙ, хәл-ваҡиғаны асыҡларға беҙ ҙә ярҙам итербеҙ.\nБыл программаларҙа хәрби хәрәкәттә һәләк булғандарҙың ғаиләһе лә ҡатнаша ала. Күптән түгел РФ Премьер-министры Владимир Путиндың һәләк булған Өфө спецназсылары ғаиләләренең бар мәсьәләләрен дә хәл итергә вәғәҙә итеүен күрҙек.\n2009 йылда көрсөк арҡаһында халыҡты эш менән тәьмин итеү үҙәктәренә хәрби хәрәкәттә ҡатнашыусыларҙан һәм инвалидтарҙан мөрәжәғәттәр ике тапҡырға артты. БР Хеҙмәт һәм халыҡты социаль яҡлау министрлығы ҡарамағындағы халыҡ мәшғүллегенә ярҙам итеү бүлеге начальнигы урынбаҫары Флүрә Дәүләтбаева әйтеүенсә, 196 ветеран һәм 15 инвалид эшкә урынлаштырылған, дүрт кеше бәләкәй эшҡыуарлыҡҡа ярҙам итеү программаһы нигеҙендә 60 мең һум күләмендә аҡса алған. Флүрә Дәүләтбаева был программала махсус туҡталып, эш асҡанда ғына түгел, шулай уҡ эш биреүсе менән булдырылған һәр эш урыны өсөн өҫтәмә финанс ярҙамы күрһәтелеүе тураһында ла әйтеп үтте.\nҺуғыш хәрәкәттәрендә ҡатнашыусылар өсөн белем алыу һаман да ауыр мәсьәләләрҙең береһе булып ҡала, шуға ла БР Мәғариф министрлығы вәкиле Венера Алғошаева өсөн ветерандар менән һөйләшеү еңел булманы. Берҙәм дәүләт имтихандар системаһы ветерандарҙы автоматик рәүештә һынауҙарҙан төшөрөп ҡалдыра. Берҙәм имтихан көсөнә ингәнгә тиклем мәктәпте тамамлағандар өсөн айырым һынауҙар үткәрергә йәки бушлай әҙерлек курстары ойошторолорға тейеш. Әлегә быларҙың береһе лә юҡ. Үҙ сиратында, Венера Алғошаева БР Мәғариф министрлығында был мәсьәләне яҡшы аңлауҙары һәм мәсьәләне хәл итеү юлын эҙләүҙәре хаҡында белдерҙе. Шулай ҙа юғары уҡыу йорттарының барыһы ла тиерлек федераль һаналыуы, ә был мәсьәләне хәл итеү юлын республика ведомстволары эҙләүе күңелде ҡыра, әлбиттә. Шуның менән бергә яңы федераль ҡануниәткә ярашлы, уҡырға ингәндә контракт буйынса өс йылдан да кәм хеҙмәт итмәгән хәрби хеҙмәткәрҙең генә ташламаларға хоҡуғы бар. Йәғни тыныс ерҙә контракт буйынса хеҙмәт иткән хәрбиҙең Чечняла хәрби хеҙмәттә булған һалдатҡа ҡарағанда хоҡуҡтары күберәк булып сыға. Тағы бер тапҡыр аныҡлап китәм, был үҙгәрештәр - федераль министрлыҡтарҙың инициативаһы. Венера Алғошаева һуғыш хәрәкәттәрендә ҡатнашыусыларға уҡырға инеүҙең бер нисә еңелләштерелгән юлын тәҡдим итте һәм Өфө институттарында был категорияға ҡараған граждандарға бушлай әҙерлек курстары буласаҡ, тип вәғәҙә бирҙе.\nҺуғыш хәрәкәттәрендә ҡатнашыусылар өсөн һуғышта алған йәрәхәттәр, инвалидлыҡ һәм медицина ташламаларына бәйле һорауҙар һаман да көнүҙәк булып ҡала. Кеше һуғышта алған яра, йәрәхәте арҡаһында инвалидлыҡ алғанда, барыһы ла аңлашыла һымаҡ, социаль ярҙам сараларының ҡыҫҡа, әммә аныҡ исемлеге бар. Ә йәш ветерандың йөрәге насарланғанда, мәҫәлән, нимә эшләргә? Был һорау менән беҙ "Һуғыш ветерандары ҡала госпитале" муниципаль учреждениеһы поликлиникаһының баш табибы урынбаҫары Розалия Садыҡоваға мөрәжәғәт иттек.\n- Инвалидлыҡ биреүгә бөгөн хәрби-медицина документтарындағы яҙмалар нигеҙ була ала, - тип яуапланы медик, - ләкин бындай яҙмаларҙы табыуы еңел түгел, сөнки заманында бындай документтар алып барыуға тейешле иғтибар бирелмәгән.\nЫсынлап та, йәш егет бында кисергәндәрҙең бер ваҡыт сәләмәтлеккә йоғонтоһо булыр, тип һуғышта уйлап йөрөмәгәндер, әлбиттә. Ә яу яланында күргән - кисергәндәрҙән йөрәк сирле булып ҡалыуыңды иҫбатлау мөмкин дә түгел. Шулай ҙа барыһы ла ышанысһыҙ түгел. Афғанды үткән бар ветерандар ҙа гепатит менән малярияның нимә икәнен яҡшы белә. Был ауырыуҙар күп осраҡта бауыр циррозына килтерә.\n- Был сирҙәр арҡаһында госпиталдә ятҡанығыҙҙы иҫбатлауы ҡыйын түгел, шуға ла һуғыш хәрәкәте инвалидлығын юлларға нигеҙ табырға була, - тип аңлата Розалия Садыҡова.\nҺуғыш бихисап йәштәрҙең яҙмышын емерҙе. Бер нәмәгә ҡарамаҫтан, улар гражданлыҡ бурысын ғәҙел үтәне, Ватан алдында ҡабул иткән антына аҙағынаса тоғро ҡалды. Афғанстан, Карабах, Осетия һәм Чечня һалдаттарыбыҙҙың ата-бабаларыбыҙға - фашизмды еңеүселәргә тиң булыуын күрһәтте.\n"БАШвестЪ" мөхәрририәте хәрби бәрелештәрҙә яҡындарын, ирҙәрен, балаларын юғалтҡандарҙың ауыр ҡайғыһын уртаҡлаша. Һуғыш хәрәкәттәрендә ҡатнашҡандарҙың барыһына ла ихтирамыбыҙҙы белдерәбеҙ.\nФото www.gorgonas.diary.ru сайтынан.


Талҡаҫ күле янында балалар этномәҙәни лагеры эшләй // Йәмғиәт | новости башинформ.рф\nТалҡаҫ күле янында балалар этномәҙәни лагеры эшләй\n12:52, 12 июля 2011 Йәмғиәт\n8-21 августа Баймаҡ районының Талҡаҫ күле ярындағы «Орленок» лагеры биләмәһендә балалар этномәҙәни лингвистик лагеры үтәсәк. Ойоштороусылары — «Темәс» башҡорт тарихи-мәҙәни үҙәге, БР Халыҡтар дуҫлығы йорто һәм Баймаҡ районы хакимиәте ҡарамағындағы йәштәр бүлеге.\nЛагерҙа Башҡортостандан, Силәбе, Ырымбур өлкәләренән 50 бала ял итәсәк. Улар башҡорт телен өйрәнәсәк һәм башҡорт халҡының мәҙәниәте менән танышасаҡ. Программала Башҡорт тарихи-мәҙәни үҙәгенә, Темәс ауылындағы музейға һәм Зәки Вәлиди исеме менән бәйле тарихи урындарға барыу ҡаралған.\n— Башҡортостандан ситтә йәшәүсе башҡорттар һаны әҙ түгел, — тип әйтә «Темәс» тарихи-мәҙәни үҙәге мөдире Нур Күлмырҙин. – Шуның өсөн балалар күрше төбәктәрҙән 14 көн эсендә башҡорт халҡының мәҙәниәте, йолалары, теле һәм көн-күреше менән танышырға килә.\nУның әйтеүенсә, лагерҙа барлыҡ саралар тик башҡорт телендә үтәсәк. Башҡа телдәрҙә аралашыу кәметеләсәк.\nТеги: балалар ялы, милли политика, тарихи-мәҙәни үҙәк


Телеңде йоторлоҡ » «Йәшлек» гәзите | Газета «Йәшлек»\nГазета "Йәшлек" » Махсус биттәр » Телеңде йоторлоҡ\n05.09.2013 Телеңде йоторлоҡ\nЛаханоризо – грек ризығы, ул ябай, тәмле һәм бик файҙалы. Һеҙгә 500 – 800 грамм кәбеҫтә, бер баш һуған, 1 – 3 кишер, 100 мл томат һуты, 100 г дөгө ярмаһы (түңәрәге булһа яҡшыраҡ), 100 г аҡ май, петрушка, йәшел һуған, тоҙ, кориандр, ҡара борос (әсерәкте яратһағыҙ, ҡыҙыл борос алығыҙ) кәрәк буласаҡ.\nКәбеҫтәне һаламлап, һуғанды шаҡмаҡлап, ә кишерҙе түңәрәкләп турағыҙ. Шунан аҡ майҙа һуған менән кишерҙе ҡыҙҙырығыҙ. Артабан табаға йәшел һуған менән кәбеҫтәне өҫтәгеҙ һәм ҡыҙыу утта ҡыҙҙырығыҙ. Кәбеҫтә алһыулана башлаһа, утты кәметегеҙ, томат һуты, тәмләткестәр, тоҙ-борос ҡушығыҙ. Шунан дөгө ярмаһы һалырға һәм 200 мл ҡайнар һыу ҡойорға кәрәк. Артабан ҡапҡас менән ябып, талғын утта бешерегеҙ. Ризыҡты табынға бирер алдынан өҫтөнә петрушка һибегеҙ.\nБер тауыҡ, биш шампиньон, алты бүлкәт һарымһаҡ, ҡыҙҙырыу өсөн үҫемлек майы, тоҙ, борос алығыҙ. Дүрт порцияға етә.\nТауыҡты өлөштәргә бүлеп, табала алтынһыу төҫкә ингәнсе ҡыҙҙырығыҙ. Шунан өҫтөнә тоҙ менән борос һибеп, иҙелгән һарымһаҡты һөртөгөҙ һәм итте әйләндерегеҙ. Бәшмәкте пластинка рәүешендә турағыҙ һәм тауыҡ өҫтөнә һалығыҙ. Табаның ҡапҡасын ябып, 40 минут талғын утта бешерегеҙ. Гарнирға ҡарабойҙай, ҡыҙҙырылған картуф, йә спагетти бирергә мөмкин.\nДүрт порцияға етерлек был ризыҡты әҙерләү өсөн тауыҡ ите, ярты стакан дөгө ярмаһы, бер ҡабаҡ, бер баклажан, бер кишер, ике татлы борос, ике бүлкәт һарымһаҡ, өс йомортҡа, бер йомортҡа ағы, 100 мл ҡаймаҡ, дүрт ҡалаҡ үҫемлек майы, петрушка, базилик, тоҙ, борос, күңелегеҙгә ятҡан тәмләткестәр кәрәк.\nШаҡмаҡлап туралған бешкән тауыҡ итенә йомортҡа, бешкән дөгө, петрушка, тоҙ, борос ҡушығыҙ һәм яҡшылап болғатығыҙ. Шунан майланған табаға ошо массаны йәйегеҙ. Ҡабаҡ, баклажан һәм кишерҙе нәҙек кенә итеп оҙонсалап турағыҙ. Ә боросто, ҙурлығына ҡарап, 4 – 6 киҫәккә бүлегеҙ. Шунан таба ситенән йәшелсәләрҙе сиратлап-сиратлап теҙә башлағыҙ. Уртала “роза сәскәһе” хасил булырға тейеш. Үҫемлек майына иҙелгән һарымһаҡ, базилик, тәмләткестәр ҡушығыҙ һәм йәшелсәләрҙең өҫтөнә яғып сығығыҙ. Йомортҡа ағына ҡаймаҡ ҡушығыҙ, уны бәләкәй сәйнүккә ҡойоп, спираль рәүешендә йәшелсәләр өҫтөнә ипләп кенә ағыҙығыҙ.\n200 градусҡа тиклем ҡыҙған мейестә 20 минут тотҡас, артабан 180 градуста тағы ла 30 минут бешерегеҙ.


"Инцидент" проблемаларҙы эләктерә » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » "Инцидент" проблемаларҙы эләктерә\n06.02.2019 "Инцидент" проблемаларҙы эләктерә\nБашҡортостан халҡының аһ-зары "Инцидент" системаһына эләгә. Шуның менән проблемалар хәл ителә, һорау-мөрәжәғәттәргә эш менән уңышлы яуап яһала. Миҫалдарҙы ҡарайыҡ:\nГаз бар ҙа, юҡ та...\nСоциаль селтәрҙәрҙә шундай проблема тураһында хәбәр ителә:\n“Ҡулса урамындағы 170/2-се йорттоң бер фатирында газ сығыуы сәбәпле хужалар махсус хеҙмәттәргә шылтырата. Әммә телефонды берәү ҙә алмай. Аптырағас, Ғәҙәттән тыш хәлдәр министрлығына (МЧС) мөрәжәғәт итергә мәжбүр булалар. МЧС газовиктарҙы ебәргән. Улар фатирҙа газ шлангын алып, бер-нисә көнгә хужаларҙы газһыҙ-ниһеҙ ҡалдырып киткән. Дүшәмбе оҫта ебәрәбеҙ, тиһәләр ҙә,килеүсе булмаған, етмәһә, шлангты үҙегеҙ алығыҙ, тигәндәр. Ә ниндәй шланг алырға икәнен хужа ҡайҙан белһен. Шул көндәрҙә газовиктар подъезда тишек ямаған. Скотч һәм ҡатырға менән! Магнитогорскиҙа яңы йыл алдынан нимә булғанын ишеттек. Газ арҡаһында тотош подъезд юҡҡа сыҡты. Был фажиғә бер нәмәгә лә өйрәтмәне шикелле...”\n“Инцидент” буйынса был хәбәр етәкселәргә, ниһайәт барып еткәс, Калинин районы хакимиәтенең мөрәжәғәттәр һәм эш алып барыу буйынса бүлеге эксперты Айрат Исхаҡовтан яуап килгән:\n– “Газпром газораспределение Уфа” белгестәре газ шлангын алмаштырҙы. Фатирҙа хәҙер газ бар. Өҫтәмә рәүештә шул уҡ ойошма белгестәре бөтә йорт буйынса газ сығыу-сыҡмауын тикшерҙе. Газ сығыу осрағы теркәлмәне.\nКочетков урамында каток бар!\n"Бәйләнештә" селтәрендәге "Подслушано Мелеуз" паблигына бына нимә тигәндәр:\n"Микрорайон Кочеткова - это гетто. И ещё был пост про каток, все писали да залейте сами жители,такое чувство что его залить как лужу, вышел с ведром и все готово. Так про любую проблему могу ответить любому жителю- уберите, сделайте.И если во многих микрорайонах сделана то горка, то каток-у детей Кочеткова нет ничего.\nАдминистрация, почему где-то территорию чересчур облагораживают, а у нас, как гетто?"\nҠала хакимиәтенең мәғлүмәт-аналитика бүлеге баш белгесе Гүзәл Ишкинина белдереүенсә, Кочетков урамында каток яһалған.\nАвтор: Алһыу ИШЕМҒОЛОВА., Айбулат ИШНАЗАРОВ